text:
Газета "Йәшлек" » Материалы за 20.12.2017
«Юлдаш»та «Тамыр» һөйләй
Медиа // 20-12-2017, 08:00
2000 йылда «Юлдаш» йыр-моң каналында «Тамыр» студияһына аҙнаһына бер тапҡыр тура эфирҙа эшләү мөмкинлеге бирелгәс, мөхәррир апай-ағайҙар тәүге тапҡыр балалар менән бергәләп тура эфирға сыға башланы. Был ул саҡта беҙҙең өсөн ҙур яңылыҡ булып торһа, хәҙер инде ғәҙәти күренешкә әйләнеп бара. Әлеге ваҡытта радиолағы ете тапшырыуҙың өсәүһе тура эфирҙа сыға....
Баймаҡ инәйҙәре “Йәшлек”кә яҙылып, бүләк ота
Яңылыҡтар таҫмаһы // 20-12-2017, 07:00
Баймаҡ районының Иҫке Сибай ауылында йәшәүсе Әминә Сәлимгәрәй ҡыҙы Байегетова менән Казанка ауылынан Клара Абрар ҡыҙы Сөләймәнова – “Йәшлек”тең тоғро дуҫтары. Оло йәштә булыуҙарына ҡарамаҫтан, гәзиткә йыл һайын яҙылып, бер һанын ҡалдырмай уҡып баралар. “Йәштәр баҫмаһын “Ленинсы” сағынан уҡ алдырам. Яҙылмай ҡалғаным юҡ. Бик яратып уҡыйым”, – ти 80-де уҙған Әминә инәй. Әйткәндәй, гәзитебеҙҙең бүләгенә лә тәүге тапҡыр ғына лайыҡ булмай ул. Бер нисә йыл элек уҡыусыларыбыҙ араһында ойошторолған конкурста “Йәшлек” логотибы төшөрөлгән футболка тап уның өлөшөнә тейгән.
С. АМАНТАЕВА.
...
С. АМАНТАЕВА.
...
[/aviable]


c: text/html

text:
«Рәсәй-1» телеканалы «Зөләйха күҙҙәрен аса» фильмына төшөрөүгә тотона
ӨФӨ, 2018 йыл, 21 май. /«Башинформ» мәғлүмәт агентлығы, Ләйлә Аралбаева/.
«Рәсәй-1» телеканалы күп сериялы «Зөләйха күҙҙәрен аса» фильмын төшөрөүгә тотона. Төп ролде, китаптың авторы Гүзәл Яхина теләгәнсә, күренекле Рәсәй актрисаһы Сулпан Хамматова уйнай. «БИЗНЕС Online» гәзите хәбәр итеүенсә, августан себер тәбиғәтен һәм Ангара ролендә Каманы Татарстандың Лайыш һәм Чистай райондарында төшөрәләр. Унда ғәйәт ҙур Сәмреғош махсус ҡасабаһының декорацияһы төҙөләсәк.
Күп сериялы фильмдың яҡынса телеэкрандарға сығыу ваҡыты – 2019 йылдың икенсе яртыһы.
Сериалдың режиссеры – Бөтә Рәсәй дәүләт кинематография институтын тамамлаусы һәм Вадим Әбдрәшитовтың уҡыусыһы Егор Анашкин. Һуңғы варианты автор Гүзәл Яхина менән килешеләсәк.
Гүзәл Яхинаның ХХ быуаттың 30-сы йылдарында «кулак» тип һөргөнгә ебәрелгән татар ҡыҙы тураһында «Зөләйха күҙҙәрен аса» тигән тәүге китабы бестселлерға әйләнде һәм донъяның 20 теленә тәржемә ителде. Китап буйынса тәүге театр постановкаһы Өфөлә, Мәжит Ғафури исемендәге Башҡорт драма театрында ҡуйылды. Гүзәл Яхина махсус рәүештә Өфөгә килде һәм режиссер Айрат Абушахманов ҡуйған Мәжит Ғафури исемендәге Башҡорт драма театрының «Зөләйха күҙҙәрен аса» спектаклен юғары баһаланы.
http://www.bashinform.ru/news/1161136-telekanal-rossiya-1-pristupaet-k-semkam-film-zuleykha-otkryvaet-glaza/

robotstxt: allowed

filter: keep


text:
Башҡортостан артистары сәнғәтен Францияла үтәсәк Науруз байрамында күрһәтә
ЮНЕСКО менән Халыҡ-ара диалог һәм донъя халыҡтары мәҙәниәттәре яҡынайыуы йылы тип иғлан ителгән йылда, Францияла төрки халыҡтарының Науруз байрамы үтә. Башҡортостан мәҙәниәтен фестивалдә Башҡортостандың халыҡ артисы, Х.Әхмәтов исемендәге Башҡорт дәүләт филармонияһы солисы Сәйҙә Ильясова һәм республика конкурстары еңеүсеһе ҡурайсы Илшат Ишморатов күрһәтә. Быйылғы йылда яҙғы көн менән төндөң тигеҙләшеүе байрамын мәғариф, фән һәм мәҙәниәт мәсьәләләре буйынса Берләшкән Милләттәр Ойошмаһы (ЮНЕСКО) менән ТӨРКСОЙ халыҡ-ара ойошмаһы әҙерләй. Концерттар Францияла үтә.
Йола буйынса унда Ҡаҙағстан, Ҡырғыҙстан, Әзербайжан, Дағстан, Үзбәкстан һәм башҡа илдәрҙән колективтар ҡатнаша.
Дүшәмбе, 29 мартта, байрам ЮНЕСКО-ның Париждағы штаб-фатирында үтә, 30 мартта — Страсбургта. Башҡортостан артистары репертуарында – халыҡ йырҙары һәм көйҙәре.


text:
Людмила Шапкина һәм Азат Вәлиуллин РФ Театр эшмәкәрҙәре союзы премияһын Александр Калягин ҡулынан аласаҡ
Бөгөн Мәскәүҙә тантаналы сығарылыш кисәһендә Мәскәү, Өфө, Екатеринбург, Ярославль һәм башҡа ҡалаларҙан Рәсәйҙең театр юғары уҡыу йорттарын тамамлаусылар һәм уларҙың уҡытыусылары РФ Театр эшмәкәрҙәре союзының премияларын аласаҡ.
РФ Театр эшмәкәрҙәре союзының матбуғат хеҙмәтендә хәбәр итеүҙәренсә, сығарылыш уҡыусыларын һәм уларҙың уҡытыусыларын «Драма театры», «Ҡурсаҡтар театры», «Музыкаль театр» һәм «Балет артисы» номинацияларында бүләкләйәсәктәр.
«Драма театры» номинацияһында наградаларҙы Владимир Логвинов (Щукин исемендәге театр институты) һәм Азат Вәлиуллин (Өфө дәүләт сәнғәт академияһы), шулай уҡ Щукин исемендәге театр институты уҡытыусыһы Андрей Левицкий һәм Ярославль театр институты уҡытыусыһы Олег Нагорничных аласаҡ.
«Музыкаль театр» номинацияһында премиялар Урал консерваториһын тамамлаусы Ольга Пешковаға, Рәсәй театр сәнғәте академияһын тамамлаусы Владимир Летуновҡа, шулай уҡ Урал консерваторияһының кафедра мөдире Павел Кобликка һәм РФ-ның халыҡ артисы, профессор, «Геликон-Опера» театрының художестволы етәксеһе Дмитрий Бертманға тапшырыласаҡ.
Ярославль театр институтынан Виктория Камальдинова һәм Екатеринбург театр институтынан кафедра мөдире Сергей Жуков «Ҡурсаҡтар театры» номинацияһы лауреаттары булды. Сергей Жуковҡа премия үлгәндән һуң бирелде.
Балет өлкәһендәге наградаларҙы Пермь хореография колледжынан Дмитрий Бояков һәм Ваганова исемендәге Рус балеты академияһынан Сергей Дубровин, шулай уҡ Пермь театр училищеһы уҡытыусыһы Юрий Сидоров һәм Рудольф Нуриев исемендәге Башҡорт хореография колледжы уҡытыусыһы Людмила Шапкина аласаҡ.
Наградаларҙы файҙаланыуға алынған теплоход бортында Театр эшмәкәрҙәре союзы рәйесе, РФ-ның халыҡ артисы Александр Калягин тапшырасаҡ. Уҡыу йорттарын тамамлаусыларҙы ҡотларға башҡа билдәле коллегалар — Евгений Стеблов, Алексей Баталов, Михаил Ефремов, Максим Виторган, Андрей Житинкин һәм Евгений Стычкин да киләсәк.


text:
- Подробности
- Просмотров: 305
ФИЛОСОФИЯ (фил... һәм гр. sophía — аҡыл), кеше, йәмғиәт, донъя, Алла (дини Ф.) йәшәйешенең дөйөм мәсьәләләренә төплө яуап эҙләүгә йүнәлтелгән донъяға ҡараш тибы; тәбиғәттең, йәмғиәттең һәм фекер йөрөтөүҙең төп закондары т‑дағы фән. Антик дәүерҙә Ф. йыһан, уның ҡоролошо, тәү нигеҙе, йыһан, кеше һәм йәмғиәт араһындағы дөйөм закондар, мөнәсәбәттәр т‑дағы фән; урта быуаттарҙа Ф. дини тәғлимәткә ҡарата икенсел урынды биләгән; 17—19 бб. Ф. — йәшәйеш, кеше аңы, танып белеү механизмдары, тел т‑дағы фән; 20 б. — фән теле (неопозитивизм), тел (аналитик, лингвистик Ф.), мәҙәниәт текстары һәм уларҙың нигеҙен тәшкил иткән структуралар (структурализм һәм постмодернизм) т‑да тәғлимәт тип ҡабул ителгән. СССР‑ҙа марксистик философия өҫтөнлөк иткән. Ф. төп бүлектәре: гносеология, логика, онтология, эстетика, этика.
Башҡортостанда революция осорона тиклем урыҫ философияһы һәм башҡ. Ф. үҫешкән. Башҡ. Ф. дини-ортодоксаль, йәки суфыйсылыҡ (Ш.Зәки, Ә.Ҡарғалы, Һ.С.Сәлихов, Ғ.Соҡорой, Т.Ялсығол һ.б.); дини-реформаторлыҡ, йәки уртаса- либераль (З.Камалетдинов, Р.Ф.Фәхретдинов һ.б.), демократик-мәғрифәтселек (Аҡмулла, Ш.Бабич, М.Ғафури, М.И.Өмөтбаев) йүнәлештәре булған. БАССР‑ҙың юғары уҡыу йорттарында Мәскәү, Ленинград һ.б. философтары, ш. иҫ. А.Н.Маслин, О.В.Трахтенберг һ.б., уҡытҡан. 1960 йй. Ф. һәм фән методологияһы (нигеҙ һалыусы — Т.Ғ.Солтанғужин, уҡыусылары — Б.С.Ғәлимов, А.Ф.Кудряшёв, Д.Ә.Нуриев һ.б.); социаль философия (Ф.Б.Садиҡов; С.М.Поздяева, И.В.Фролова һ.б.), этика (Д.Ж.Вәлиев; Д.Х.Аҡбашева, З.Р.Вәлиева, З.Й.Рәхмәтуллина һ.б.) мәктәптәре барлыҡҡа килә. Д.М.Азаматовтың, Вәлиевтең, К.В. Ғирфановтың, Ғ.С.Исмәғилевтең, И.Р.Насировтың хеҙмәттәре — Башҡортостанда философик фекер тарихын; А.В.Лукьяновтың, М.А.Пушкарёваның, Н.А.Шергенгтың эштәре — Көнбайыш Европа Ф.; А.Р.Йәнғужиндың, Насировтың хеҙмәттәре — Көнсығыш Ф.; Д.Ю.Васильевтың, А.П.Соловьёвтың һ.б. эштәре — урыҫ Ф.; А.Т.Бирҙиндың, Р.Р.Вәхитовтың, Ф.С.Фәйзуллиндың һ.б. хеҙмәттәре Евразия проблемаларын өйрәнеүгә арналған. БР‑ҙа философия белеме биреү үҫешә, филос. фәндәре б‑са 2 диссертация советы, Философия йәмғиәте бүлексәһе, 2 ғилми семинар, Фихте И.Г. исемендәге Өфө йәмғиәте, А.Ф.Лосев ис. дини-филос. йәмғиәт (рәйесе — Васильев) эшләй; 2001—05 йй. БДУ‑ла “Философская мысль” (“Философик фекер”) ж. нәшер ителгән.
Р.Р.Вәхитов
Тәрж. М.Х.Хужин


text:
Баш ҡалала сираттағы финанс пирамидаһы ябыла
Баш ҡалала сираттағы финанс пирамидаһы ябыла
«Өфөкредит» ҡулланыусылар кооперативына аҡса һалып алданыусылар һаны дүрт меңгә яҡын, уларҙан йыйылған 600 миллион һум аҡса елгә осҡан.Баш ҡалала йәшәүсе Роза Миңлеғәле ҡыҙы ете йыл элек ғүмере буйы йыйған аҡсаһын «Өфөкредит» ҡулланыусылар кооперативына алып барып һала. Көн һайын радионан дүрт биш тапҡыр бирелгән иғланға ышанырлыҡ та ине шул ти. Хаҡлы ялға сығып олоғайған көнөндә йорт һатып алып ауылда йәшәргә тигән хыялын тормошҡа ашырырға уйлаған ханым алтын тауҙар вәғәҙә иткән ойошмаға 300 мең һум аҡсаһын илтеп тапшыра. Эльвира Шәйемова, Роза Зарипованың ҡыҙы: «Өфөкредит» 2002 йылда ойошторола. Кооператив ике йылдан һуң киң мәғлүмәт саралары аша иғлан биреп клиенттар туплай башлай. Йылына 25-тән 70 процентҡа тиклем дивиденттар вәғәҙә итә». Өфөлә йәшәүсе Мөхәмәтзакир Муканаев ошо уҡ финанс пирамидаға ярты миллион аҡсаһын һалған. Тәүге йылдарҙа ойошма ысынлап та, проценттар бирә. Кооперативты ойоштороусылар бик хәйләкәр эш итә. Яҡшы имидж эшләп алғас ҡына ойошма ҡапыл 2007 йылда үҙен банкрот итеп иғлан итә. Аҡсаһын юғалтыусылар суд артынан судҡа йөрөй. Ҡарарҙар улар файҙаһына сығарылыу менән, бер кем дә пирамида батшаларын ябай халыҡҡа аҡсаһын кире ҡайтартырға мәжбүр итә алмай. «Өфөкредит» ҡулланыусылар кооперативына аҡса һалып алданыусылар һаны дүрт меңгә яҡын, ә йыйылған сумма 600 миллион тирәһе. Финанс пирамидаһын төҙөүҙә ҡатнашыусыларҙың 10 проценты республиканан булһа, ҡалғандары баш ҡаланан. Өфөлә йәшәүселәрҙең береһе өс фатирын һатып 15 миллион һум аҡсаһын һалған. Валерий Шәрипов, юрист: «Финанс институттарының юғары проценттар менән түләү вәғәҙә итеүе үк кешеләрҙе һиҫкәндерергә тейеш. Банктар менән сағыштырғанда, процент ставкалары бер нисә тапҡырға артығыраҡ икән, аҡса һалыусыларға уны юғалтыу янай. Аҡсаның страховкаланыуы ла шарт. Быйылдан Үҙәк банк финанс ойошмаларын күҙәтеүҙе үҙ өҫтөнә алды. Кооперативтың реестр исемлегенә ингәнме юҡмы икәнен дә тикшерергә кәрәк». Әле реестрҙағы клиенттар менән ойошманың булған мөлкәтен һатып иҫәпләшеү бара. Реестрға инеп өлгөрмәүселәргә бер тин дә түләнмәй. Ундайҙар ҙа байтаҡ. Уларға Башҡортостан республикаһының вкладсылар һәм акционерҙарҙың хоҡуҡтарын яҡлау буйынса ижтимағи-дәүләт фондына мөрәжәғәт итергә генә ҡала. Рөстәм Йосоп улы әйтеүенсә, аҡсаһын юғалтыусылар араһында үҙ-үҙенә ҡул һалыусылар ҙа, ауырыуға һабышыусылар ҙа күп. Ә пирамида хужалары иректә. Рәшәткә артында бер аҙ ултырып та сыҡҡандар. Бейек пирамиданан тау-тау ҡағыҙҙар ғына тороп ҡалған. Арбитраж идарасы әйтеүенсә, кооперативтың эшмәкәрлегенә тиҙҙән нөктә ҡуйыласаҡ. Илебеҙ егерме йылдан ашыу баҙар иҡтисады шарттарында йәшәй. Тап ошо осорҙа финанс пирамидалары күбәйҙе. Халыҡ аҡса йыйып юғары проценттар менән ҡайтарырға вәғәҙә итеүселәр тоҙағына эләгергә генә тора. Ә еңел юл менән кеше иҫәбенә байырға теләүселәр артҡандан-арта. Был осраҡта кемделер ғәйепләү ҙә мөмкин булмаған эш. Алтын тауҙарға өмөт итеп ярыҡ ялғаш эргәһендә ҡалмаҫ өсөн Пушкин әкиәтен иҫтә тотоу ҙа етә.


text:
«Юлдаш»каналы Силәбенең Арғаяш, Ҡурған өлкәһенең Сафакүл һәм Әлмән райондарында һөйләй
«Юлдаш»каналы Силәбенең Арғаяш, Ҡурған өлкәһенең Сафакүл һәм Әлмән райондарында һөйләй
Ниһайәт, шатлыҡлы ваҡиғаны Ырымбур өлкәһендә йәшәүсе милләттәштәребеҙ ҙә кисерҙе. Ҡыуандыҡ районында радиостанция тулҡындарын тапшырыусы ҡоролма эш башланы.Ғәбит Тойғонов был көндө 10 йылдан ашыу көткән. Радиоалғыста башҡорт йырҙары, милли телдәге тапшырыуҙар ишетеүенә шатланып бөтә алмай. Тормош иптәше Рәшиҙә лә тыуған моңдарҙы тыңлап рәхәтләнеп аш-һыу әҙерләй. «Юлдаш» радиоһы беҙҙең йортта тәүлек әйләнәһенә эшләйәсәк, ти улар.
Ырымбур өлкәһендә «Юлдаш» радиоһы һөйләй башлауын барыһы ла ҡыуанып ҡабул итте. Радиостанция тулҡындарын тапшырыусы ҡоролманы сафҡа индереү тантанаһы туған телдәге йыр-моңға һыуһаған милләттәштәребеҙ өсөн күркәм байрамға әйләнде.
«Юлдаш» радиоһы тапшырғысы Ҡыуандыҡ ҡалаһынан 17 саҡрым алыҫлыҡта урынлашҡан. Ырымбур өлкәһенең төньяҡ райондарында башҡорт халҡы күп йәшәй. Тулҡындар ошо тауҙарға тиклем тота. Тимәк, был райондарҙа тупланған 70 меңдән ашыу кеше «Юлдаш»тың тоғро тыңлаусыһына әйләнде.
«Юлдаш» йыр-моң каналын хәҙер Ырымбур өлкәһендә йәшәүселәр өйҙә генә түгел, урамда ла, автомобильдә лә тыңлай ала. Бының өсөн радиоалғыстарҙы 107 Мгц йышлыҡтарына ҡуйырға кәрәк. «Юлдаш» аша ҡан-ҡәрҙәштәребеҙ Башҡортостан яңылыҡтары, арҙаҡлы шәхестәре менән танышасаҡ. Шулай уҡ үҙҙәренең алыҫта йәшәүсе туғандарына сәләм юллай ала. Беҙ бергә!
Аймара Рәхимова


text:
ДОНЪЯ ЯҢЫЛЫҠТАРЫ
ДОНЪЯ ЯҢЫЛЫҠТАРЫ
Мәскәүҙәге келәттәрҙең береһендә сыҡҡан янғында һигеҙ ҡотҡарыусының ғүмере өҙөлгән. Ғәҙәттән тыш хәл ваҡытында улар бинаның ҡыйығында ут һүндергән булған. Ҡоролма емерелә башлау менән фажиғәгә тарыусылар бер-береһен ҡотҡара башлаған. Әммә һигеҙ хеҙмәткәр пластмасс әйберҙәр һаҡланған ялҡынлы упҡынға ҡолаған. Уларҙың кәүҙәләре янғын һүндерелгәс кенә табылған.Урта диңгеҙҙә законһыҙ мигранттар ултырған кәмә түңкәрелгән. Әлеге мәлгә Мысыр ҡотҡарыусылары һыу төбөнән 155 кешенең кәүҙәһен сығарған. Тағы ла йөҙҙән ашыу кешенең яҙмышы билдәһеҙ. 600-гә тиклем мигрант ултырған легаль булмаған судно һәләкәткә ярҙан 12 километр самаһы алыҫлыҡта тарыған. Ҡотҡарыусылар 150-нән ашыу кешегә ярҙам итеп өлгөргән. Уларҙың барыһы ла Европаға законһыҙ сығырға ниәтләгән.
ХХХ
Латвияла сусҡаларҙың Африка тағуны таралыуға бәйле, карантин иғлан ителгән. Һуңғы мәғлүмәттәр буйынса, илдең 60-тан ашыу төбәгендә меңгә яҡын хайуандың ауырыуы асыҡланған. Уларҙың күбеһе - ҡабан сусҡалары. Ҡурҡыныс сирҙең артабан таралыуына сик ҡуйыу маҡсатында, крәҫтиән-фермер хужалыҡтарының береһендә 119 ҡатыморон юҡ ителгән. Әлеге ваҡытта сусҡа үрсеткән фермаларҙың барыһында ла иҫкәртеү саралары күрелә.
ХХХ
Мәскәү ретейлерҙары бөгөн рәсми рәүештә «iPhone 7» һәм «iPhone 7 Plus» һата башланы. «Алмалы» гаджеттың һуңғы моделе Рәсәй халҡында оло ғауға тыуҙырҙы. Шуға ла күптәр ГУМ ишеге алдындағы сиратҡа бер көн алдан уҡ баҫҡан. Төрлө төҫтәге телефондарҙың иң арзаны 56 мең һумдан башлана. «Ҡара оникс» төҫтәге гаджеттар өс сәғәт эсендә һатылып бөткән.
ХХХ
Рәсәй хоккейсылары Донъя кубогының ярымфиналына сыҡты. Уҙған төн улар Финляндия йыйылма командаһын 3-0 иҫәбенә отто. Хәҙер Олег Знарок тәрбиәләнеүселәренә Канада менән осрашырға тура киләсәк. Икенсе парҙа Швеция менән берләштерелгән Европа илдәре көс һынаша. Иҫегеҙгә төшөрәбеҙ, быйылдан тергеҙелгән Донъя кубогында иң көслө 6 команда ҡатнаша. Мәртәбәле турнир дүрт йылға бер ойошторолор тип көтөлә.


text:
Өфөнөң Октябрь проспектындағы күп ҡатлы йортта йәшәүселәр аптырашта
Өфөнөң Октябрь проспектындағы күп ҡатлы йортта йәшәүселәр аптырашта
Улар йылылыҡ өсөн юғары хаҡ буйынса иҫәпләшә, подвалда урынлаштырылған йылылыҡты үлсәү ҡоролмаһы юҡҡа сыҡҡан, ә һуңғы айҙа коммуналь түләүҙәр өсөн квитанцияларҙағы сумма бөтөнләй башҡа һыймай.Бер-береһенә терәлеп тигәндәй яҡын ғына торған ике йортта ни өсөн йылылыҡ өсөн түләү төрлөсә. Октябрь проспектындағы 146, кәсер 2-се йортта йәшәүсе оло йәштәгеләрҙе был һорау күптән борсой. Күршеләге хрущевкала 23 һум менән түләһәләр, кәсер икенсе йортта был хаҡ 36 һум тип билдәләнгән. Коммуналь түләүҙәргә хаҡтарҙың күтәрелеүе ҡалала йәшәүселәрҙе йыш ҡына ошолай йыйылышырға мәжбүр итә. Сираттағы квитанцияларҙағы ҙур сумма аптырашта ҡалдырған.
Вячеслав Десяткин торлаҡ-коммуналь хужалыҡ системаһы төп башҡа ултырта, коммуналь хеҙмәт өсөн артыҡ аҡса түләп, пенсионерҙар кемделер аҫырап ята тигән һығымтаға килә, һәм төрлө инстанцияларға хаттар ебәрә. Тик һөҙөмтәһеҙ. Подъездағы биҙәкләү эштәре лә ирҙә ризаһыҙлыҡ тыуҙыра. Коммуналь тарифтар буйынса раҫланған норматив һәм ҡулланған күләм айырмаһы йортта йәшәүселәргә кире ҡайтарылмаған. Артыҡ түләнгән 189 мең һум суммаға ҡайтанан иҫәп-хисап яһалмауына ла зарлана улар.
Йыл башында ғына йылылыҡты үлсәү приборына фатир хужаларынан икешәр мең самаһы аҡса йыйылған. Ҡиммәтле ҡоролманан елдәр иҫкән, ә йылылыҡ өсөн хаҡ юғары кимәлдә ҡала килә. Йорт подвалында урынлаштырылған приборҙың урынында булмауы былай ҙа ярһыған халыҡтың асыуын ҡабарта. Тимәк, улар йылылыҡ өсөн дөйөм хаҡ менән иҫәпләшә буламы…
Бына шулай. Йылылыҡты үлсәү приборы тикшереү өсөн һүтеп алынған. Быныһы асыҡланды. Йортта йәшәүселәр ни өсөн йылылыҡ өсөн юғары хаҡ менән иҫәпләшеүен аңламай. Уға ла яуап бар. Был тариф йорттоң нисә ҡатлы булыуынан алып билдәләнә. Улар 4 ҡатлы йортта йәшәй, шуға йылылыҡ өсөн 13 һумға артығыраҡ түләргә тура килә, ә күрше йорт биш ҡатлы. Бары шул ғына. Ә артыҡ түләнгән сумманы ҡайтарыу сират буйынса башҡарыла, әкеренләп халыҡҡа тейешле аҡсаһын ҡайтарабыҙ тинеләр,торлаҡ хужалығы идарарлығында.
Рәмилә Исмәғилева


text:
Салауат Мәҡсүтов таш эшенең нескәлектәрен энәһенән ебенә тиклем белә. Төҙөлөш тармағына 30 йылдан ашыу ғүмерен арнаған оҫта һайлаған һөнәренә ғашиҡ. Әлеге ваҡытта ул йорт төҙөлөшөндә мастер булып эшләй. Бәйгегә бригадаһы менән килгән. Төҙөлөштә яңылышырға ярамай, иғтибарлы булырға кәрәк, ти ул.
Ташсылар бәйгеһендә барлығы 11 команда ҡатнаша. Һәр командала мастер менән бергә 3 кеше. Конкурс шарттары буйынса, төҙөүселәр 3 сәғәт эсендә кирбес стена ҡалҡытырға тейеш. Һуңынан жюри ағзалары уларҙың оҫталығын һәм кирбес һалыу технологиялары үтәлешен баһалай.
Ташсылар бәйгеһенең маҡсаты - йәштәрҙә төҙөүсе һөнәренә ҡыҙыҡһыныу уятыу һәм йәмғиәттә был һөнәр эйәләренең абруйын күтәреү. Конкурста ҡатнашыусы һәр оҫта тәүҙә үҙенең төбәгендә иң яҡшы ташсы исеменә лайыҡ булған. Бәйге тамамланғас, еңеүселәргә ҡиммәтле бүләктәр, маҡтау ҡағыҙҙары тапшырыласаҡ.


text:
Башҡортостанда кукуруздың уңышы бер ярым тапҡырға артҡан Фото: Башҡортостандың Ауыл хужалығы министрлығы
Башҡортостанда кукуруздың уңышы бер ярым тапҡырға артҡан
Башҡортостанда кукуруздың уңышы бер ярым тапҡырға артҡан Фото: Башҡортостандың Ауыл хужалығы министрлығы
ӨФӨ, 2017 йыл, 16 октябрь. /«Башинформ» мәғлүмәт агентлығы, Ольга Мортазина/.
Башҡортостанда һуң өлгөрә торған культураларҙы йыйыу дауам итә. Мәҫәлән, орлоҡҡа кукуруз майҙандарҙың 33 процентында йыйып алынған. Әлшәй, Бишбүләк, Дүртөйлө, Ейәнсура һәм Ишембай райондарында «баҫыу батшабикәһе»н йыйғандар ҙа инде, тип хәбәр иттеләр Башҡортостандың Ауыл хужалығы министрлығынан.
Уртаса уңыш — һәр гектарҙан 41,3 центнер. Былтыр октябрь башына ҡарата уңыш бер ярым тапҡырға аҙыраҡ ине — гектарынан 26,2 центнер.
Бөгөнгә иң юғары уңыш Мәләүез районы хужалыҡтарында — 67,4 центнер.
Республикала кукуруз силосҡа ла үҫтерелә.


text:
Туймазы районының Төмәнәк ауылында «Көҙгө муллыҡ байрамы» үтте
Туймазы районының Төмәнәк ауылында «Көҙгө муллыҡ байрамы» үтте
Уның сиктәрендә Мәҙәниәт йортонда ауыл хужалығы йәрминкәһе ойошторолдо.Шәхси хужалыҡ менән шөғөлләнгән тиҫтәнән ашыу ғаилә бында халыҡҡа ит-һөт продукцияһын, йәшелсә, киптерелгән емеште арзан хаҡҡа тәҡдим итте. Умартасылар ҙа мул уңышы менән уртаҡлашты. Сараға бәлеш бешереп, ҡоймаҡ ҡойоп килеүселәр ҙә булды. Был ризыҡтарҙы һәр кем тәмләп ҡарай алды. Гөл-сәскә яратыусылар ҙа йәрминкәнән ситтә ҡалмай. Тырыштар һәм уңғандар бер майҙанда йыйылып, ауылдаштарына күңел байрамы бүләк итте.
«Көҙгө муллыҡ» байрамында ҡатнашыусылар өсөн ауылдың үҙешмәкәр артистары бай йөкмәткеле концерт программаһын да әҙерләй. Йыр-бейеү коллективтарының сығыштарын барыһы ла алҡыштарға күмде. Артабан сәхнәлә Төмәнәктә шәхси хужалыҡ менән шөғөлләнгән ғаиләләр, эшҡыуарҙар тәбрикләнде, уларға Маҡтау ҡағыҙҙары, иҫтәлеккә бүләктәр тапшырылды.


text:
Өфөнөң мосолмандар зыяратында Башҡортостандың халыҡ артисы Фәриҙә Ҡудашеваға мемориал асылды
Өфөнөң мосолмандар зыяратында Башҡортостандың халыҡ артисы Фәриҙә Ҡудашеваға мемориал асылды
Тантанала башҡорт эстрадаһы легендаһының туғандары, яҡташтары, сәхнәләш дуҫтары, йәмәғәт эшмәкәрҙәре ҡатнашты. Күренекле йырсының исемен бөгөн Шишмә районындағы урам йөрөтә, тиҙҙән уның иҫтәлегенә һәм ижадына бағышланған музей ойоштороу ҙа күҙаллана.Фәриҙә Ҡудашеваның йырҙары бала саҡҡа, йәшлеккә алып ҡайта, тип хәтерләй йыр-моң һөйөүселәр. Сөнки тап уның аһәңле тауышы иртә һайын радиоалғыстарҙа яңғырай, һәр береһенең йортона, тормошона, йөрәгенә үтеп инә. Ижадташ дуҫтары уны ябай, шул уҡ ваҡытта талапсан, һәр сығышҡа яуаплы әҙерләнгән юғары талантлы сәнғәт әһеле булараҡ иҫкә ала.
Мемориалды эшләтеү һәм шәхестең ҡәберлегенә урынлаштырыуҙы Фәриҙә Йәһүт ҡыҙының ейәнсәре Славяна Вахитова үҙ өҫтөнә алған. Шишмә районы хакимиәте лә күренекле яҡташтарының исемен мәңгеләштереү эшенә үҙ өлөшөн индергән. Рәсәйҙә лә киң билдәле сәнғәт әһеле яҙмаларының алтын фондын булдырыу өҫтөндә эшләй.
Фәриҙә Ҡудашева 1920-се йылда Шишмә районының Келәш ауылында тыуған. Сәхнәне үҙ иткән моң эйәһе Башҡорт драма театрында, Башҡорт дәүләт филармонияһында эшләй. Ул РСФСР-ҙың атҡаҙанған, Башҡорт АССР-ның халыҡ артисы кеүек мәртәбәле исемдәргә лайыҡ була. Ярты быуатҡа яҡын ғүмерен сәнғәткә бағышлай.
Йәшлек, хыял символы, мосолман ҡатын-ҡыҙҙары идеалына тиңләй Фәриҙә Ҡудашеваны замандаштары. Махсус белеме булмаһа ла, бәрхәт тауышы менән меңдәрсә тамашасыларын арбай ул. Үҙе китһә лә, уның йырҙары бөгөн халыҡ күңелендә йәшәй.
Лилиә Тунасова


text:
Алсаҡ ғүмер көҙө
…Ишле ғаиләлә үҫкән ҡыҙға әллә ни уҡыу тәтемәй. Мәктәптән һуң Сабира Сурағолова Өфө фанера комбинатында эш башлай. Мәҙәниәт йортонда ойошторолған курстарға йөрөп кенә нота танырға өйрәнә. Әммә кемдәрҙер уҡып белгәнде, төшөнгәнде тәбиғәт Сабираға үҙе бүләк итә, әйтерһең. Музыканы нескә тойомлауы арҡылы ҡурайҙа, ҡумыҙҙа, хатта флейтала уйнарға ла ярайһы уҡ оҫтарып ала. Йәне тыуған яҡ моңдарынан туҡылһа ла, яҙмыш елдәре Сабира апайҙы алыҫтарға алып китә. Бүздәк егете Фәнил Иҙиәтуллин менән тормош ҡороп, хәләленең эшләгән еренә – Чукоткаға юлланалар...
...Ижад тулҡындарында тирбәлеп, ҡолас йәйеп эшләп, һөйөнөшөп балалар үҫтергән мәлдә ғаиләбеҙгә оло ҡайғы килде – хәләлем Фәнил мәрхүм булып ҡалды. Ҡапыл төшкән был ғазап ҡурғаш булып йөрәгемә ятты. Артабан йәшәр өсөн ҡайҙан көс табырға, ни эшләргә? Балаларҙы нисек аяҡҡа баҫтырырға? Мең төрлө уй!.. Кеше өсөн иң ҡиммәтле дарыу – кеше, тиҙәр. Миңә лә ярҙамға дуҫтарым, хеҙмәттәштәрем килде...
Октябрьский ҡалаһы.
Мәҡәләнең тулы вариантын журналдың 1-се һанында уҡығыҙ.
Теги:


text:
Газета "Йәшлек" » Махсус бит » Письма » Бәхет сере – уңғанлыҡта
Бәхет сере – уңғанлыҡта
Кәримә Бәҙретдинова Нижневартовск ҡалаһының почетлы гражданы ғына түгел, Исмаҡай ҡыҙы булып та ҡала белә
Ҙурмы ул, бәләкәйме – һәр кешегә тыуған ауылы, уның тәбиғәте, кешеләре яҡын. Тыуған ауыл, тыуған яҡ төшөнсәләре һәр беребеҙ өсөн дә ғәзиз һәм ҡәҙерле. Тәүге тапҡыр тәпәй баҫҡандан алып ғүмеренең һуңғы көндәренә ҡәҙәр ул кешегә көс- таяныс бирә, онотолмаҫ моң булып оҙатып йөрөй. Һәм, әлбиттә, һәр ауылдың ғорурланып йәшәр кешеләре, шәхестәре бар. Исмаҡайҙарҙың да ғорурланырлыҡ ауылдаштары бихисап. Бөгөн һүҙем уларҙың береһе – хөрмәтле ауылдашыбыҙ Кәримә Сабир ҡыҙы Бәҙретдинова тураһында.
Ул 1962 йылдың 29 мартында Сәйетборхановтар ғаиләһендә икенсе бала булып донъяға килә. Һәр нәмәгә үҙ ҡарашы булған, ихласлығы, теремеклеге менән арбап торған сабый ғаиләгә ҡот, йәм өҫтәй. Бала йәнле ғаиләлә тағы ла Нуриман, Флидә тыуа. Элемтә бүлеге мөдире булып эшләгән Асия апай, Әүжән леспромхозының алдынғы эшселәренең береһе һаналған Сабир ағай балаларын наҙлап, ҡурсаҡ кеүек кейендереп, ҡәҙерләп үҫтерҙе. Балаларҙы тәрбиәләүҙә яратҡан өләсәләре Ғәбиҙә инәйҙең дә өлөшө ҙур булды. Ғаилә ишәйеүенә ҡыуанып, Сабир Шаһыбал улы ҙур өй һалып ебәрҙе. Балаларға белем генә биреп ҡалмай, күңелдәренә эш һөйөүсәнлек, бер-береһе өсөн тауҙай тороу, бәхетте ҡулда тотоу маһирлығы ла ваҡытында һалынған.
Тынғыһыҙ йәшлек – бәхетле ҡартлыҡ, тип бушҡа әйтмәгәндәр. Асия Ғәлиәхмәт ҡыҙы 85 йәшендә лә мал ҡарап, ҡаҙ көтөп, емеш-еләк йыйып, балаларының ҡәҙер-хөрмәтенә күмелеп йәшәй. Тик был бәхетле көндәрҙе Сабир Шаһыбал улының ғына күрә алмауы ҡыҙғаныс. Балалары, килен-кейәүҙәре лә ауылдаштарының ихтирамын яулаған. Ярҙамсыл, кешелекле булыуҙары менән ауылдаштары, күрше-күләндәре күңелендә йылы урын алған улар.
Һәр кеше донъяға үҙ бәхете менән тыуа һәм алдына ҡуйған маҡсаттарға ирешеп, алға ынтыла. Был тормошта иң мөһиме – кеше булып ҡалыу, үҙ урыныңды табыу. Замана нисек кенә үҙгәрмәһен, мәрхәмәтлек, изгелек, үҙ көсөңә ышаныс, тормош юлында әйләнә-тирәнең яҡшы яҡтарын ғына күрә белеү кеүек дөрөҫ йүнәлеште үҙ иткән Кәримә, Исмаҡай мәктәбен уңышлы тамамлап, Магнитогорск ҡалаһындағы 63-сө училищеға уҡырға юллана. 1984 – 1991 йылдарҙа Төмән дәүләт төҙөлөш институтында инженер-төҙөүсе факультетында уҡып, юғары белемле белгес булып, 1991 – 2000 йылдарҙа 3-сө категориялы проект инженеры вазифаһын биләй. 2001 – 2004 йылдарҙа төҙөлөш компанияһының баш инженеры булып эшләй.
Яҙмышын Нижневартовскиҙа таба: Риф Бәҙретдинов менән ғаилә ҡороп, ике ул үҫтерәләр. 2005 йылдан үҙенең проект институтын асып, генераль директор булып эшләй һәм Ханты-Манси автономиялы Округында өйҙәр төҙөй. Уның хеҙмәтен дәүләт һәм башҡа ойошмалар юғары баһалай. Нижневартовскиҙың 35 һәм 40 йыллыҡ юбилейҙарында «Нижневартовск гүзәле» наградаһына, «Хеҙмәт ветераны» миҙалына, «Нижневартовскиҙың почетлы гражданы» исеменә лайыҡ була. Уның тураһында өс китап сыҡҡан. Өс тапҡыр депутат итеп һайлана.
Кәримә Сабир ҡыҙының ауылдаштары, туғандары өсөн өҙөлөп тороуын, ярҙамсыллығын, кешелеклелеген күреп, күпме ихтыяр көсө, ныҡлыҡ, рухи байлыҡ үҙендә, тип ғәжәпләнәһең дә, һоҡланаһың да. Юғары вазифа биләүе уны бер ҙә үҙгәртмәгән, ябай, ихлас булыуы шатландыра ғына. Һәләтле кеше бөтә яҡлап та һәләтле инде ул. Етди мәсьәләләрҙе шау-шыу тыуҙырмай, тыныс һәм тыйнаҡ ҡына хәл итергә өйрәнгән. Заман зыялыларына хас тәрән аҡыл, тәрбиә, әҙәп – уның холҡон биҙәгән матур һыҙаттар. Эшенең уң барыуы, ышаныс, хөрмәт яулауы ла иң тәүҙә ошо сифаттарға бәйлелер. Өлөшөнә төшкән бәхетте, һәләтте һаҡлай, яҡлай һәм үҫтерә белгән.
Яҡташыбыҙ бар яҡлап та бәхетле. Һыйынайым тиһә – иле, яратайым тиһә – улдары, килене, ҡарап туйғыһыҙ ейәнсәре бар. Ғүмере буйы кинәнеп эшләрлек уңғанлығы булды, иң мөһиме – халыҡ һөйөүен яулаған һәм уны һәр ерҙә лә ололап торалар. Үҙ еренә бер биҙәк, кәрәкле кеше булып, ауылдаштарын, туғандарын онотмай, һөйөндөрөп йәшәй ул Кәримә. Исеме лә уның йомарт, киң күңелле икәнлеге тураһында һөйләй.
Бына тағы сираттағы осрашыуға Кәримә Сабир ҡыҙын саҡырҙыҡ. Уҡыусыларҙың шиғырҙарын, йырҙарын тыңлап, бейеүҙәрен ҡарағандан һуң, ул күңелендә тыуған хистәре менән уртаҡлашты. Күңеле матур кешенең телмәре лә күңелебеҙгә хуш килде. Ул матур һүҙ һөйләп кенә ҡалмай, һәр саҡ ярҙам итеп тора. Быға тиклем бүләк иткән компьютерҙарын файҙаланып ҡыуана инек, һуңғы осрашыуҙа тағы ла компьютерҙар ебәрергә вәғәҙә бирҙе. Эш шарттары, уңыштар, осрап торған ҡыйынлыҡтар тураһында һөйләшкәндән һуң, Кәримә Сабир ҡыҙының урынлы һәм фәһемле кәңәштәрен тыңлап, уның үҙ һөнәренең оҫтаһы икәнлегенә тағы бер инандыҡ. Аҡсалата ярҙам итеүенә, әлбиттә, бик ҡыуандыҡ. Тиҙлек, техника заманында, яңы шарттарға тиҙ яраҡлашып, юғары уңыштарға өлгәшкән Кәримә Сабир ҡыҙы, янып торған өйгә инер, сабып барған тайҙы туҡтатыр, ҡар өҫтөндә ҡаҙан ҡайнатыр, тигән ялҡынлы һоҡланыу һүҙҙәренә лайыҡлы. Абруйлы ҡатын-ҡыҙ етәксегә ғаилә бәхете, балаларының шатлыҡ-ҡыуаныстарын, изгелектәрен күреп, туғандарын шатландырап, яратҡандарҙы һоҡландырып, эшендә тағы яңы үрҙәргә өлгәшергә насип булһын.
Зифа ҠУЖАҠОВА.
Белорет районы,
Исмаҡай ауылы.
Ҙурмы ул, бәләкәйме – һәр кешегә тыуған ауылы, уның тәбиғәте, кешеләре яҡын. Тыуған ауыл, тыуған яҡ төшөнсәләре һәр беребеҙ өсөн дә ғәзиз һәм ҡәҙерле. Тәүге тапҡыр тәпәй баҫҡандан алып ғүмеренең һуңғы көндәренә ҡәҙәр ул кешегә көс- таяныс бирә, онотолмаҫ моң булып оҙатып йөрөй. Һәм, әлбиттә, һәр ауылдың ғорурланып йәшәр кешеләре, шәхестәре бар. Исмаҡайҙарҙың да ғорурланырлыҡ ауылдаштары бихисап. Бөгөн һүҙем уларҙың береһе – хөрмәтле ауылдашыбыҙ Кәримә Сабир ҡыҙы Бәҙретдинова тураһында.
Ул 1962 йылдың 29 мартында Сәйетборхановтар ғаиләһендә икенсе бала булып донъяға килә. Һәр нәмәгә үҙ ҡарашы булған, ихласлығы, теремеклеге менән арбап торған сабый ғаиләгә ҡот, йәм өҫтәй. Бала йәнле ғаиләлә тағы ла Нуриман, Флидә тыуа. Элемтә бүлеге мөдире булып эшләгән Асия апай, Әүжән леспромхозының алдынғы эшселәренең береһе һаналған Сабир ағай балаларын наҙлап, ҡурсаҡ кеүек кейендереп, ҡәҙерләп үҫтерҙе. Балаларҙы тәрбиәләүҙә яратҡан өләсәләре Ғәбиҙә инәйҙең дә өлөшө ҙур булды. Ғаилә ишәйеүенә ҡыуанып, Сабир Шаһыбал улы ҙур өй һалып ебәрҙе. Балаларға белем генә биреп ҡалмай, күңелдәренә эш һөйөүсәнлек, бер-береһе өсөн тауҙай тороу, бәхетте ҡулда тотоу маһирлығы ла ваҡытында һалынған.
Тынғыһыҙ йәшлек – бәхетле ҡартлыҡ, тип бушҡа әйтмәгәндәр. Асия Ғәлиәхмәт ҡыҙы 85 йәшендә лә мал ҡарап, ҡаҙ көтөп, емеш-еләк йыйып, балаларының ҡәҙер-хөрмәтенә күмелеп йәшәй. Тик был бәхетле көндәрҙе Сабир Шаһыбал улының ғына күрә алмауы ҡыҙғаныс. Балалары, килен-кейәүҙәре лә ауылдаштарының ихтирамын яулаған. Ярҙамсыл, кешелекле булыуҙары менән ауылдаштары, күрше-күләндәре күңелендә йылы урын алған улар.
Һәр кеше донъяға үҙ бәхете менән тыуа һәм алдына ҡуйған маҡсаттарға ирешеп, алға ынтыла. Был тормошта иң мөһиме – кеше булып ҡалыу, үҙ урыныңды табыу. Замана нисек кенә үҙгәрмәһен, мәрхәмәтлек, изгелек, үҙ көсөңә ышаныс, тормош юлында әйләнә-тирәнең яҡшы яҡтарын ғына күрә белеү кеүек дөрөҫ йүнәлеште үҙ иткән Кәримә, Исмаҡай мәктәбен уңышлы тамамлап, Магнитогорск ҡалаһындағы 63-сө училищеға уҡырға юллана. 1984 – 1991 йылдарҙа Төмән дәүләт төҙөлөш институтында инженер-төҙөүсе факультетында уҡып, юғары белемле белгес булып, 1991 – 2000 йылдарҙа 3-сө категориялы проект инженеры вазифаһын биләй. 2001 – 2004 йылдарҙа төҙөлөш компанияһының баш инженеры булып эшләй.
Яҙмышын Нижневартовскиҙа таба: Риф Бәҙретдинов менән ғаилә ҡороп, ике ул үҫтерәләр. 2005 йылдан үҙенең проект институтын асып, генераль директор булып эшләй һәм Ханты-Манси автономиялы Округында өйҙәр төҙөй. Уның хеҙмәтен дәүләт һәм башҡа ойошмалар юғары баһалай. Нижневартовскиҙың 35 һәм 40 йыллыҡ юбилейҙарында «Нижневартовск гүзәле» наградаһына, «Хеҙмәт ветераны» миҙалына, «Нижневартовскиҙың почетлы гражданы» исеменә лайыҡ була. Уның тураһында өс китап сыҡҡан. Өс тапҡыр депутат итеп һайлана.
Кәримә Сабир ҡыҙының ауылдаштары, туғандары өсөн өҙөлөп тороуын, ярҙамсыллығын, кешелеклелеген күреп, күпме ихтыяр көсө, ныҡлыҡ, рухи байлыҡ үҙендә, тип ғәжәпләнәһең дә, һоҡланаһың да. Юғары вазифа биләүе уны бер ҙә үҙгәртмәгән, ябай, ихлас булыуы шатландыра ғына. Һәләтле кеше бөтә яҡлап та һәләтле инде ул. Етди мәсьәләләрҙе шау-шыу тыуҙырмай, тыныс һәм тыйнаҡ ҡына хәл итергә өйрәнгән. Заман зыялыларына хас тәрән аҡыл, тәрбиә, әҙәп – уның холҡон биҙәгән матур һыҙаттар. Эшенең уң барыуы, ышаныс, хөрмәт яулауы ла иң тәүҙә ошо сифаттарға бәйлелер. Өлөшөнә төшкән бәхетте, һәләтте һаҡлай, яҡлай һәм үҫтерә белгән.
Яҡташыбыҙ бар яҡлап та бәхетле. Һыйынайым тиһә – иле, яратайым тиһә – улдары, килене, ҡарап туйғыһыҙ ейәнсәре бар. Ғүмере буйы кинәнеп эшләрлек уңғанлығы булды, иң мөһиме – халыҡ һөйөүен яулаған һәм уны һәр ерҙә лә ололап торалар. Үҙ еренә бер биҙәк, кәрәкле кеше булып, ауылдаштарын, туғандарын онотмай, һөйөндөрөп йәшәй ул Кәримә. Исеме лә уның йомарт, киң күңелле икәнлеге тураһында һөйләй.
Бына тағы сираттағы осрашыуға Кәримә Сабир ҡыҙын саҡырҙыҡ. Уҡыусыларҙың шиғырҙарын, йырҙарын тыңлап, бейеүҙәрен ҡарағандан һуң, ул күңелендә тыуған хистәре менән уртаҡлашты. Күңеле матур кешенең телмәре лә күңелебеҙгә хуш килде. Ул матур һүҙ һөйләп кенә ҡалмай, һәр саҡ ярҙам итеп тора. Быға тиклем бүләк иткән компьютерҙарын файҙаланып ҡыуана инек, һуңғы осрашыуҙа тағы ла компьютерҙар ебәрергә вәғәҙә бирҙе. Эш шарттары, уңыштар, осрап торған ҡыйынлыҡтар тураһында һөйләшкәндән һуң, Кәримә Сабир ҡыҙының урынлы һәм фәһемле кәңәштәрен тыңлап, уның үҙ һөнәренең оҫтаһы икәнлегенә тағы бер инандыҡ. Аҡсалата ярҙам итеүенә, әлбиттә, бик ҡыуандыҡ. Тиҙлек, техника заманында, яңы шарттарға тиҙ яраҡлашып, юғары уңыштарға өлгәшкән Кәримә Сабир ҡыҙы, янып торған өйгә инер, сабып барған тайҙы туҡтатыр, ҡар өҫтөндә ҡаҙан ҡайнатыр, тигән ялҡынлы һоҡланыу һүҙҙәренә лайыҡлы. Абруйлы ҡатын-ҡыҙ етәксегә ғаилә бәхете, балаларының шатлыҡ-ҡыуаныстарын, изгелектәрен күреп, туғандарын шатландырап, яратҡандарҙы һоҡландырып, эшендә тағы яңы үрҙәргә өлгәшергә насип булһын.
Зифа ҠУЖАҠОВА.
Белорет районы,
Исмаҡай ауылы.
Информация
Комментировать статьи на сайте возможно только в течении 4 дней со дня публикации.


text:
Газета "Йәшлек" » Рубрикалар » Балалар пособиеһы биш процентҡа артты
Балалар пособиеһы биш процентҡа артты
1 ғинуарҙан «Балалары булған граждандарға дәүләт пособиелары тураһында»ғы Федераль закон менән ҡаралған пособиеларҙың күләме биш процентҡа арттырылды. Башҡортостанда бындай пособиелар район коэффициентын иҫәпкә алып түләнәсәк.
Башҡортостанда бала тыуғанда бер тапҡыр бирелә торған пособие күләме 15,8 мең һумға тиклем арта. Мотлаҡ социаль страховкаланмағандарға сабыйға йәш ярым тулғанға тиклем түләнгән айлыҡ пособие күләме тәүге баланы тәрбиәләгәнгә – 2,9 мең һумға, икенсе һәм артабанғы балаларҙы тәрбиәләгән өсөн 5,9 мең һумға тиң буласаҡ.
Башҡортостанда бала тыуғанда бер тапҡыр бирелә торған пособие күләме 15,8 мең һумға тиклем арта. Мотлаҡ социаль страховкаланмағандарға сабыйға йәш ярым тулғанға тиклем түләнгән айлыҡ пособие күләме тәүге баланы тәрбиәләгәнгә – 2,9 мең һумға, икенсе һәм артабанғы балаларҙы тәрбиәләгән өсөн 5,9 мең һумға тиң буласаҡ.
Информация
Комментировать статьи на сайте возможно только в течении 4 дней со дня публикации.


text:
Изгелек өләшер “Изге ай”31-10-2014, 03:00 // Иман // Баҫып сығарырға
Күптән түгел был урынға мәсет яңынан ҡайтты. “Изге ай” исемле күркәм иман йортон Ирек Шәрипов менән Сергей Мортазиндың ғаиләләре хәләл аҡсаһына төҙөттө. “Ике кеше ғәҙел эш алып барһа, Аллаһ Тәғәлә уларҙың өсөнсөһө булыр”, – тигән пәйғәмбәребеҙ Мөхәммәт ғәләйһис-сәләм үҙенең мөбәрәк хәҙисендә. Йәйләүҙәр ошондай уңған, иманлы ауылдаштары менән ихлас күңелдән ғорурлана.
Изге йортто асыу тантанаһына халыҡ дәррәү йыйылды. Йәйләүҙәр генә түгел, ситтән килгәндәр ҙә күп ине. Сараны асып, район хакимиәте башлығы Илдар Мостафин, Исәмәт ауыл биләмәһе етәксеһе Илшат Басиров халыҡҡа ҡотлау һүҙҙәрен еткерҙе. Тантанаға мәртәбә өҫтәп килгән ҡунаҡ – Юғары мөфтөй, Рәсәй мосолмандарының Үҙәк диниә назараты рәйесе Тәлғәт хәҙрәт Тажетдин – иһә сығышында Ислам тарихына байҡау яһаны, үтелгән һынауҙарҙы иҫкә төшөрҙө, бөгөнгө ҡаҙаныштарҙы билдәләне.
– Әл-хәмдү лил-ләһ, мәсет бик матур ерҙә урынлашҡан. Иң мөһиме – унан кеше өҙөлмәһен, ишектәре һәр саҡ асыҡ булып, халыҡты һәр саҡ әҙәпкә, иманға әйҙәһен, – тип теләне Тәлғәт Сафа улы һәм мәсеткә рәсми байраҡ, Ирек Шәрипов менән Сергей Мортазинға рәхмәт хаттары тапшырҙы.
Тантанала шулай уҡ Рәсәй Дәүләт Думаһының ЛДПР фракцияһы депутаты Иван Сухарев, Илеш һәм Баҡалы райондарының имам-ахуны Рөстәм хәҙрәт Абушахмин, Йәйләү ауылы муллаһы Ансаф хәҙрәт Кашапов, күренекле яҙыусы Лира Яҡшыбаева ҡатнашты. Барыһы ла халыҡты мәсетле булыуы менән тәбрикләп, изге теләктәрен еткерҙе, бүләктәрен тапшырҙы. Байрамдың рәсми өлөшөнән һуң ҡорбан салынды, аш әҙерләнде.
Илеш халҡы элек-электән тырышлығы, эшһөйәрлеге, берҙәм булыуы менән дан алған. Был күркәм сифаттары менән бөгөн дә күптәргә өлгө күрһәтеп йәшәй улар. Район хакимиәте башлығы Илдар Мостафин да, ата-баба тәрбиәһенә тоғро ҡалып, халыҡтың көнитмешен яҡшыртыу маҡсаты менән янып эшләй. Илештә әле 30-ҙан ашыу иман йорто бар, уларға ғилемле, тәжрибәле, абруйлы имамдар етәкселек итә. “Изге ай” ҙың да халыҡты изгелеккә, әҙәп-әхлаҡҡа әйҙәр рухи мөйөшкә әйләнеренә ышаныс ҙур.


text:
- Подробности
- Просмотров: 179
РЕГИОНОЛОГИЯ (ингл. region — өлкә, территория һәм ...логия), төбәк- ара хеҙмәт бүленешендә төбәктең махсуслашыуын иҫәпкә алып уның комплекслы үҫешенең законлыҡтарын тикшергән фәнни йүнәлеш. Үҙ эсенә иҡтисад, социология, төбәк экологияһы, төбәк м‑н идара итеү теорияһын һ.б. ала. Башҡортостанда Р. өлкәһендә фәнни тикшеренеүҙәр 20 б. 80‑се йй. СССР ФА БФ‑тың иҡт. тикшеренеүҙәр бүлегендә башлана. Төбәккә милли иҡтисадтың функциональ һәм эске структур системаһы булараҡ иҡт. анализ үткәрелә (Ҡ.Н.Йосопов); етештереү көстәрен урынлаштырыу һәм үҫтереү, төбәктең тау-сәнәғәт комплекстарын формалаштырыу (М.Н.Иҫәнбаев), төбәктең инвестицион потенциалын үҫтереү, төбәк сәнәғәт комплексын яңынан үҙгәртеү (Н.И.Климова), төбәк потенциалын ҡайтанан етештереүҙең функциональ һәм структур үҙенсәлектәре (А.В.Йәнгиров) проблемалары өйрәнелә. БДУ‑ла төбәктәрҙе өйрәнеү ғилеме уҡытыла.
Әҙәб.: Ю с у п о в К.Н. Региональная экономика (теория и практика). Уфа, 2001.
Ҡ.Н.Йосопов
Тәрж. Г.Ҡ.Ҡунафина


text:
Сәскәләр үҫтереү ѳсѳн дә Гѳл телен белеү кәрәк
Кѳҙҙѳң матур кѳнѳндә, уңыш йыйыр алдынан Әхмәр ауылында сәскәләр байрамы үтте. Яҙын иғлан ителгән “Cәскәләр - тормош йәме” конкурсында ҡатнашыусылар бер аҙ тулҡынланып мәҙәниәт йортона йыйылды, улар сәскәләрҙән гөлләмәләр яһап алып килгән, өҫтәлгә композицияларын урынлаштырҙы, тәжрибәләре менән уртаҡлашты. Эйе, Әхмәр ауылы ҡатын-ҡыҙҙары үҙ эштәрендә сәскәләрҙең матурлығына ғына түгел, үҙҙәренең баҡсаларындағы уңышҡа ла иғтибар биргән, сөнки йомарт көҙҙөң байлығы - еләк-емеш һәм йәшелсәләр тәмле генә түгел, матур ҙа. Ҡар иреү менән, ләлә сәскәләре хужабикәләр баҡсаһын тѳрлѳ төҫкә күмә. Артабан - нәркәс, ирис, пион, лилиә, георгин, астра, ҡыҙғылт һары бәрхәт сәскәләр, алиссум, гладиолус, ҡәнәферҙәр... Быларҙың барыһын да Әхмәр хужабикәләре үҫтерә. Ауылда сәскә яратыусылар байтаҡ, үҫтереп күршеләренә лә тарата. Апалы- һеңлеле Әлфиә Дәүләтова, Байрамбикә Яҡупова һәм Зѳлхизә Таһироваларҙың баҡсаһында ниндәй генә сәскәләр юҡ... Йылда ла сәскәләрҙең 40-50 тѳрѳ булып китә.
Зѳлхизә апай Силәбе ѳлкәһенән ят-ят сәскәләр яҙҙырып алып үҫтерә. Яңы орлоҡтар алып һынап ҡарай, ҡайһылары шунда уҡ үҫеп китә, икенселәре, йылы яҡтарҙы нығыраҡ яраталыр, ахырыһы, артыҡ шәбәймәй. Тәжрибә шулай туплана, баҡсасы оҫтара бара. “Баҡсалағы сәскәләремә көн дә иртән тороп сәләм бирәм, сәскә атмайыраҡ ултырһа, һѳйләшеп тә алам. Йәшелсәләрҙең беҙҙең яҡҡа яраҡлаштырылған, һы- налған сорттарын ултыртырға тырышам, - ти Зѳлхизә апай. - Ва- ҡытында утап, һыуын һибеп, төбөн йомшартып торһаң, уңышты йәлләмәй улар”. Байрамбикә апайҙың да баҡсаһы үҙенсәлекле биҙәлгән. Автомобиль тәгәрмәстәре, аяҡ кейемдәре, пластик һауыттар һәм башҡа хужалыҡта кәрәкмәгән әйберҙәр эшкә егелгән. Ҡоймаға эсле-тышлы һүрәттәр тѳшѳрѳлгән. Ә Әлфиә апай ҡыҙы Рита менән лилиә сәскәләренә ѳҫтѳнлѳк бирә. Лилиәләрҙең 18 тѳрѳ булып киткән, бынан тыш георгиндарҙы һәм башҡа сәскәләрҙе лә яратып үҫтерә. Ауылға инеү менән үҙенсәлекле итеп биҙәлгән баҡса ҡаршы ала. Матур, сағыу петуниялары, раузалары, лилиәләре һәм матур һауыттарға ултыртып, эленгән сәскәләр араһында Зилә Мѳхәмәҙиеваны күрергә була. Зилә апай хаҡлы ялға сыҡҡас, ныҡлап сәскә үҫтереү менән шѳғѳлләнә. Әхмәр килене Рәлиә Шуматбаеваның баҡсаһына ла кеше һоҡланып ҡарай. Иркен баҡсала ниндәй генә сәскәләр юҡ. Ғѳмүмән, килендең емеш- еләге лә, һуған-кишере лә уңа. Йыл да мул уңыш алыуға ѳлгәшә ул. Ҡәйнәле-киленле Рәйлә һәм Айгѳл Абдуллиналар ҙа ѳй уратып сәскә үҫтерә. Айгѳл петунияларға ѳҫтѳнлѳк бирә. Әйткәндәй, уңған килендең помидор, баклажан, ташҡабаҡтары мул уңыш бирә. Гѳлфирә Сәлимова баҡсаһына быуа ла эшләп ебәргән, тѳрлѳ һауыттарҙа сәскәләр урын алған. Шулай уҡ йәй буйы баҡсаларында сәскә үҫтереүсе Сәүиә Йомадилова, Гѳлсәсәк Баһауетдинова, Гѳлсѳм Мәғәфүрова, Венера Баһауетдинова, Наилә Нәғимова, Рәшиҙә һәм Лилиә Нәҙербаевалар, Илүзә Шәйәхмәтова һәм Илүзә Вәлиеваларҙы тик маҡтап ҡына телгә алырға була. Хужабикәләрҙең баҡсаһы һәр ваҡыт йылынғас, иң күңелле ваҡыттар етә. Һөйөп-маҡтап ҡына үҫтергәнгәме, уларҙың баҡсалары һәр ваҡыт шау сәскәгә күмелеп ултыра. Иртә яҙҙан ҡырау төшкәнгә тиклем күҙҙе ҡамаштыра улар. Сәскәләргә арналған матур кисәлә шиғырҙар уҡылды, викторина барышында иһә сәскәләр тураһында күп ҡыҙыҡлы һәм ғәҙәти булмаған факттар асыҡланды. Мәҙәниәт йорто хеҙмәткәрҙәре миҙгел дауамында лайыҡлы баҡсаларҙы фотоға тѳшѳрҙѳ, йыйылыусылар әҙерләнгән слайдты ла ҡараны. Һәр кем тырышҡан, шуға ҡатнашыусыларға Рәхмәт хаттары, иҫтәлекле бүләктәр тапшырылды. Әйткәндәй, мәҙәниәт йорто хеҙмәткәрҙәре үҙҙәрендә генә сәскә үҫтереп ҡалмай, йорт алдында ла матурлыҡ барлыҡҡа килтергән. Юҡҡамы ни сәскәләр үҫтереү буйынса Әхмәр мәҙәниәт йорто быйыл беренсе урынға сыҡҡан. Матурлыҡты күрә беләйек. Баҡсала түккән көс бушҡа китмәй, үҫемлектәр рәхмәтле була белә.
Э. ХӘМЗИНА.
Автор фотоһы.


text:
Линара ҠЫРЫМFУЖИНА
«Коллектив менән «Атайсал»ға» тигән акциябыҙға Йылайыр районы Матрай ауылында йәшәүселәр ихлас ҡушылды. Унда беренселәрҙән булып ағинәйҙәр гәзитебеҙгә яҙылды. Уларға башҡалар ҙа эйәрҙе.
Ауылда ағинәйҙәр ҡоро булдырылыуға—ике йыл. Ауылдың иң әүҙем, иң уңған ханымдарының 13-ө әлеге ойошмаға беркетелгән. Улар кесе йома һайын ауыл китапханаһында йыйылышып, төрлө саралар планын төҙөй, сценарийҙар яҙа. Ағинәйҙәр быуындан-быуынға күсеп килгән йолаларҙы, халыҡ ижадын, кәсептәрҙе тергеҙеүгә күп көс һала. Ауыл тормошонда ла актив ҡатнашалар, балалар баҡсаһы, мәктәп, балалар приюты менән тығыҙ бәйләнештә эшләйҙәр. Бергә төрлө осрашыуҙар, тәрбиәүи саралар үткәрәләр.
Үҙ ҡаҙанында ғына ҡайнап ҡалмайҙар. Районда үткән төрлө сараларҙың да үҙәгендә улар. Йылайырҙа уҙғарылған Мөнәжәт байрамында ҡатнашып Асия Әмирова, Сәғирә Хәсәнова, Нурия Мәҡсүтова, Гөлсирә Сәитова беренселекте яулап, Сибай ҡалаһында үткәрелгән сарала дипломант исемен алып ҡайттылар. Октябрь уртаһында Ырымбур өлкәһендәге Ҡарауанһарайҙы барып күргәндәр. Яҙғыһын Учалы районының Әүешкүл ауылы эргәһендәге Әүлиә шишмәһенә барып, һыуын ауыҙ итеп, тауға күтәрелеп, доға ҡылып изге эш башҡарғандар.
Күршеләр менән дә татыу, дуҫ йәшәйҙәр. Яңыраҡ Хәйбулла районы ағинәйҙәре менән берлектә Буҙа байрамы үткәргәндәр. Бында улар башҡорт халҡының шифалы эсемлеге тураһында күп мәғлүмәт туплап, бөтөн нескәлектәренә төшөндөрөп, халыҡҡа уны әҙерләргә өйрәткәндәр.
Төрлө ҡул эштәренә лә оҫта инәйҙәр. Һәр береһе үҙенә матур итеп милли күлдәк тегеп кейгән, селтәр-түшелдеректәр ҙә эшләп алған. Үҙҙәре белгәнде башҡалар менән дә уртаҡлашалар. Теләгәндәр өсөн төрлө оҫталыҡ дәрестәре үткәрәләр. Әле ҡаҙ өмәһенә әҙерләнәләр.
—Беҙҙең төп бурысыбыҙ—халыҡ күңелендә илһөйәрлек рухы үҫтереү, еребеҙгә, телебеҙгә, тарихыбыҙға ихтирам уятыу. Ә был эштәрҙе башҡарыу өсөн ҡоробоҙҙоң һәр бер ағзаһы үҙе рухлы булырға тейеш. Был йәһәттән гәзит-журналдарҙың роле ҙур. «Атайсал» иғлан иткән акция тураһында ишеткәс тә күмәкләшеп барып, бер төптән, яҙылып ҡайттыҡ. Киләһе йыл үҙебеҙҙең төбәк гәзитен уҡып, эргә-тирәлә барған эштәр менән танышып, яңылыҡтар уҡып ҡыуанырбыҙ, —ти ҡор етәксеһе Рәйсә Fиниәт ҡыҙы Мелкоедова.
Матрай ауылының «Йәйғор» балалар баҡсаһы «Коллектив менән «Атайсал»ға» акцияһын Ағинәйҙәр ҡоронан эстафета кеүек ҡабул итеп алды һәм коллектив менән баҫмабыҙға яҙылды.
«Йәйғор» балалар баҡсаһында 64 бала тәрбиәләнә. Бында улар өсөн бөтә шарттар ҙа булдырылған. Тәрбиә эштәренән тыш, балаларҙың һәләттәрен үҫтереүгә лә ҙур иғтибар бирелә. Бейеү, театр, фольклор, шашка түңәрәктәре эшләй. Шулай уҡ һүрәт төшөрөү менән мауыҡҡан балалар өсөн махсус студия бар.
Балалар баҡсаһы районда үткәрелгән төрлө конкурс, ярыштарҙан да ситтә ҡалмай. Ике йыл рәттән улар «Урал-батыр» эпосын яттан һөйләүселәр конкурсында беренселекте бирмәй.
—«Коллектив менән «Атайсал»ға» акцияһы тураһында ишеткәс тә хеҙмәткәрҙәр менән йыйылышып, һөйләшеп, яҙылырға тигән ҡараға килдек,—ти балалар баҡсаһы мөдире Әлиә Рафаэль ҡыҙы Аҡҡусҡарова.—Педагог кеше матбуғат менән дуҫ булырға тейеш тип уйлайым. Ул унан мәғлүмәт алып ҡына ҡалмай, ә үҙенең эше өсөн төрлө өлгө материалдар таба. Шул уҡ ваҡытта үҙенең эше менән дә уртаҡлаша ала. Беҙ йәш быуынды тәрбиәләүселәр булараҡ, киләсәгебеҙгә битараф була алмайбыҙ. Башҡорт телендә, үҙ ерлегебеҙҙә сыҡҡан гәзиттәрҙе һаҡлап алып ҡалырға булышлыҡ итергә тейешбеҙ. Шуның өсөн дә был акцияла ҙур теләк менән ҡатнашабыҙ. Башҡа коллективтарҙы ла «Атайсал»ға яҙылырға саҡырабыҙ.
Тәрбиәсе Венера Нөғәмән ҡыҙы Йәрмөхәмәтова «Атайсал» гәзитен электән алдыра. «Гәзит аша төбәктәге яңылыҡтарҙы беләбеҙ, төрлө яҡлы мәғлүмәт алабыҙ. Сәйәси тормошҡа ғына түгел, дингә, ижадҡа, ауыл тормошона күп иғтибар бирелә. Гәзитте тотош ғаилә менән уҡырға була. Унда һәр кем үҙен ҡыҙыҡһындырған мәҡәләләр таба ала. Үҙем әҙәби битте яратып уҡыйым. Баҫылған материалдарҙы үҙ эшемдә лә ҡулланам»,—ти.
Гәзитебеҙ иғлан иткән акцияға шәхси эшҡыуарҙар ҙа ҡушылып китте. Матрай ауылында урынлашҡан «Г.Р.Үтәшева» крәҫтиән-фермер хужалығы етәксеһе Гөлнара Ринат ҡыҙы Үтәшева бағыусы булараҡ үҙенең хеҙмәткәрҙәренә 2017 йылдың беренсе ярты йыллығына 3 дана «Атайсал» гәзите яҙҙырып һөйөндөрҙө.
Үтәшевтар ергә ғашиҡ ғаилә. Улар тыуған ауылы совхозында егерме йылдан ашыу тир түгә. Һуңғы йылдарҙа бында эшләү ауырлашҡас, үҙҙәренең фермер хужалығын асырға йөръәт итәләр. Башта игенселек менән булышһалар, хәҙер малсылыҡҡа ла тотонғандар. 2014 йылда «Fаилә фермаһын үҫтереүгә» йүнәлтелгән Грант алып, Суртан-Үҙәк ауылы фермаһын төҙөкләндереп, малдарын ишәйтеп ебәргәндәр. Әлеге көндә күпләп һауын һыйырҙары, һарыҡ, ҡош-ҡорт көтәләр. Мал аҙығын да үҙҙәре әҙерләй. Яңыраҡ йәнә бер ярҙамсы хужалыҡ асып, уңышлы ғына эшләп киткәндәр.
Атанан күргән—уҡ юнған, әсәнән күргән—тун бескән, тигәндәй балалары ла бик аҡыллы, булдыҡлы Үтәшевтарҙың. Уларҙың барыһы ла ауыл хужалығы университетын тамамлаған. Өлкән улдары Илфат ошоғаса ата-әсәһенә ярҙам итһә, быйылдан үҙенең айырым крәҫтиән-фермер хужалығын булдырып, ең һыҙғанып эшкә тотонған. Ҡыҙҙары Гөлназ Өфө ҡалаһында эшләп йөрөй. Уртансы улдары Илһам билдәле йырсы Радик Юлъяҡшин концерттарының директоры. Бәләкәс ҡыҙҙары Илнара Санкт-Петербург ҡалаһында белем ала. Сәнғәткә ғашиҡ ҡыҙ «Dartle Dance» бейеү студияһын да етәкләй. Былтыр Башҡортостанда үткән «Һылыуҡай» гүзәллек конкурсында беренселекте яулаһа, быйыл «Мисс Азия Санкт-Петербург-2016» конкурсында ҡатнаша. Кинйәләре Уралға әле 7 йәш, мәктәптә тырышып уҡып йөрөй.
Матрай ауылының йәш эшҡыуары Әхмәт Рафиҡ улы Сөләймәнов та «Атайсал»дың акцияһынан ситтә ҡалманы. Бағыусы булараҡ ул ике оло кешегә киләһе йылдың ярты йылығына «Атайсал» гәзитен бүләк итте. Бына инде 15 йыл Сөләймәновтар ауыл халҡын аҙыҡ-түлек, көндәлек кәрәк-яраҡтар менән тәьмин итә. Халыҡтың ихтыяжын өйрәнеп, тәү сиратта иң кәрәкле тауарҙарҙы алып килергә тырыша. Төрлө байрамдарҙа, хәйриә акцияларында бағыусы булып йыш сығыш яһайҙар. 9 май, Ололар көнө, Ураҙа ғәйете, Ҡорбан байрамы, Яңы йыл улар ҡатнашлағында үтә. Йыл һайын ауылда урынлашҡан балалар приютын мәктәп кәрәк-яраҡтары менән тәьмин итә. Әлеге көндә балалар өсөн йылы ойоҡбаштар әҙерләү менән мәшғүлдәр.
Шулай итеп, Матрай ауылында «Атайсал» гәзитенең дуҫтары тағы ла артты. Бер көн эсендә генә 25 кеше гәзитле булды. Ошо матур башланғысты дауам итеп, башҡаларҙы ла «Атайсал» гәзитен алдырырға, коллектив менән бер төптән яҙылырға саҡырабыҙ.


text:
Альбина ҠОҘАШЕВА
Рәсәй Федерацияһының Пенсия фонды—граждандарға социаль хеҙмәттәр күрһәтеү буйынса Рәсәйҙең иң ҙур ойошмаһы. Ул 1990 йылдың декабрендә ойошторолған. Пенсия фонды хеҙмәткәрҙәре ойошмаларының 25 йыллыҡ юбилейын билдәләргә әҙерләнә.
Камил Ким улы Исҡужин етәкселегендәге Сибай ҡалаһының Пенсия фонды идаралығында үҙ эшен яҡшы белгән, алдынғы ҡарашлы белгестәр эшләй. Идаралыҡтың 2-се ҡатында урынлашҡан пенсия билдәләү бүлегендә береһенән-береһе уңған 5 ҡатын-ҡыҙ хеҙмәтләндерә. Был ханымдарҙы икенсе төрлө «күренмәгән фронт һалдаттары» тип әйтергә лә була. Сөнки пенсия юлларға килгән кешеләр уларҙың йөҙөн күрмәй, ә документтарын 1-се ҡаттағы ҡабул итеү тәҙрәһенә тапшыра. Аҙаҡ был ғариза һәм документтар йыйылмаһы пенсия билдәләү бүлегенә оҙатыла. Тәжрибәле белгестәр уларҙы тикшереп, пенсия тү-ләүҙәре тәғәйенләй, кәрәк икән яңынан иҫәпләй, оҙайта. Йылына ике тапҡыр уҙғарылған пенсия түләүҙәрен индексациялау сараһын да ошо биш белгес атҡара. Сибайҙа йәшәүсе 16200 кешенең пенсия түләүҙәре менән тәьмин ителеүен иҫәпкә алғанда, был бүлек хеҙмәткәрҙәренең ни тиклем ҡатмарлы һәм яуаплы эш башҡарыуын күҙалларға мөмкин.
Пенсия билдәләү бүлеген талапсан һәм ғәҙел Гөлшат Зәбир ҡыҙы Аллаярова етәкләй. Оҙаҡ йылдар ошо өлкәлә эшләп, бай хеҙмәт ҡаҙаныштары яулаған етәксе бар яҡтан башҡаларға өлгө булып тора. Баш белгес-эксперт Лилиә Айрат ҡыҙы Ишбирҙина бүлектең иң өлкән һәм тәжрибәле кадры һанала. Уның иң тәүге һөнәре—сит телдәр уҡытыусыһы. Лилиә Айрат ҡыҙы хеҙмәт юлын дөйөм белем биреү әҙерлек үҙәгендә француз теле уҡытыусыһы булараҡ башлай. Һәм, әйтергә кәрәк, ошо һөнәре ғүмерлеккә уның холоҡ-фиғеленә үтеп ингән, тиергә лә була. Коллегалары билдәләүенсә, Лилиә Ишбирҙинала юғары интеллигентлылыҡ һәм мәҙәнилек һыҙаттары ярылып ята. Ул бер ваҡытта ла клиенттарына тауыш күтәрмәй, тыныс һәм сабыр мөғәләмә итә. Лилиә Айрат ҡыҙы пенсия фонды идаралығында 1994 йылдан алып эшләй. Ваҡыты менән иҫәпләшмәгән һәм һәр ваҡыт коллегаларына эшлекле кәңәштәре менән ярҙам итеүсе баш белгес-экспертты барыһы ла хөрмәт итә. Л.А.Ишбирҙинаның оҙайлы һәм намыҫлы хеҙмәте Рәсәй Федерацияһы Пенсия фондының Почет грамотаһы менән билдәләнгән.
Ошо уҡ бүлектең әйҙәүсе белгесе Эльвира Хөснулла ҡыҙы Байегетова 15 йыл ғүмерен яратҡан эшенә бағышлаған. Ихлас һәм алсаҡ, һәр нәмәгә оптимистик күҙлектән ҡараусы ханымды бергә эшләгән иптәштәре ихтирам итә. Эльвира төрлө конкурстарҙа ҡатнаша, матур итеп бейей, кәрәк икән кисәләрҙә тамада ролен башҡара.
—Ауыр саҡта барыбыҙға ла ярҙам итергә ашыға ул. Иң тәмле хужабикә рецепттарын да, халыҡ медицинаһына ҡағылышлы кәңәштәрҙе лә Эльвиранан алабыҙ,—ти коллегалары уның хаҡта. Өлгөлө һәм тырыш хеҙмәте өсөн Э.Х.Байегетова Сибай ҡалаһы хакимиәтенең Почет грамотаһы менән бүләкләнгән, йыл йомғаҡтары буйынса «Иң яҡшы хеҙмәткәр» тип табылған.
Бынан 5 йыл элек берҙәм коллективҡа килеп ҡушылған 1-се дәрәжәле белгес Аида Ринат ҡыҙы Ваһапова ла үҙ эшенең оҫтаһы булып танылған. Аида—бик ижади кеше. Ул баянда уйнай, йырлай, халыҡ театры сәхнәһендә лә шөғөлләнә. Иң яҡшы белгес булараҡ, Аида Ваһапова быйыл Башҡортостан Пенсия фонды идаралығынан Ҡырым республикаһына эш сәфәре менән барып ҡайта. Улар Ҡырымда эшләүсе коллегаларын яңы программа буйынса эшләү алымдары менән таныштыра, үҙҙәренең бай эш тәжрибәһе менән уртаҡлаша.
—Коллектив оҡшай. Беҙ эштән һуң да күрешеп, ҡатнашып йәшәргә тырышабыҙ. Ялдан һуң һағынышып осрашабыҙ,—ти Аида.
Пенсия билдәләү бүлегенең 1-се дәрәжәле белгесе Рәмзилә Фәрит ҡыҙы Юлгилдина—иң йәш белгес һанала. Шулай булыуға ҡарамаҫтан, ул эшен дә урын-еренә еткереп башҡара, шәхси хужалыҡ менән шөғөлләнергә лә ваҡыт таба. Юлгилдиндар бер йыл элек Йылайыр районынан Баймаҡ районының Хәсән ауылына күсеп килә. Рәмзилә Фәрит ҡыҙы үҙе эшләгән Йылайыр районы Пенсия фонды идаралығынан Сибай Пенсия фонды идаралығына эшкә күсә. Уңған ғаилә Хәсәндә ҙур йорт һалып инә. Шәхси хужалыҡтарында мал тоталар һәм ҡош-ҡорт үрсетәләр.
—Яңы коллективҡа тиҙ генә өйрәндем. Бында үҙ эшен белгән, яҡшы кешеләр эшләй. Fөмүмән, Пенсия фонды идаралығында күңеле тар кеше эшләй алмай. Форсаттан файҙаланып, К.К.Исҡужин, Р.Р.Амантаева етәкселегендәге Сибай ҡалаһы һәм Йылайыр районынының Пенсия фонды идаралыҡтары хеҙмәткәрҙәрен етеп килгән юбилейыбыҙ менән ҡотлайым, уларға ныҡлы һаулыҡ, ғаилә именлеге, эштәрендә уңыштар теләйем,—тип ҡалды Рәмзилә Юлгилдина.
Лариса Сабит ҡыҙы Fүмәрованың ошо бүлектә эшләүенә лә 15 йыл тулған. 2009 йылдан ул әсәлек капиталы буйынса белгес-эксперт итеп билдәләнә. Күптән инде үҙ эшенең оҫтаһы булып танылған белгескә йәштәр кәңәш һорап мөрәжәғәт итә. Лариса—яҡшы психолог та. Ул һәр ваҡыт клиенттарына, йәғни йәш әсәләргә аҡыллы һәм файҙалы кәңәштәрен бирергә әҙер. Буш ваҡыттарҙа Лариса Сабит ҡыҙы китап уҡырға ярата. Бигерәк тә рус классикаһын үҙ итә ул.
Бына шулай, Сибай Пенсия фонды идаралығының ҙур булмаған пенсия билдәләү бүлегендә алдынғы ҡарашлы, тәжрибәле белгестәр эшләй. Был ҡатын-ҡыҙҙарҙың барыһы ла клиенттарға ҡарата иғтибарлы, ярҙамсыл. Шәхси тормоштарында ла һыр бирмәй улар. Барыһы ла тырышып донъя көтә, ғаиләләрен ҡарай, балалар үҫтерә. Әйткәндәй, был ханымдар заман техникаһы булған автомобиль менән дә оҫта идара итергә өйрәнгән.
Һүрәттә: Сибай пенсия фонды идаралығының иң шәп ҡыҙҙары.


text:
19-04-2016, 12:31 / Конкурстар
Һаумы, һаумы, әкиәт!
Борон-борон заманда йәшәгән, ти, әбей менән бабай. Булған, ти, уларҙың ѳйѳ таштан, һѳйләйемме баштан?.. Әкиәт донъяһы! Кескәй бала күңел донъяһының матурлығын әкиәт аша күҙаллаһа, ә ѳлкәндәр бала күңеленә орлоҡто тап ошо ауыҙ-тел ижады аша һала ла инде. Башҡорт, ғѳмүмән, әкиәттәрҙең нигеҙендә тәрән фәл- сәфә ятҡанын, бәләкәстәрҙең холоҡ-фиғеле формалашыуында ҙур йоғонто яһауын фәҡәт бала үҙе генә тойомлай. Әкиәти персонажға оҡшарға теләй, яуызлыҡтан ҡаса, яҡшылыҡты эшләргә ашыға. Тимәк, әкиәт һѳйләүсе ѳлкәндәр баланың шәхес булып формалашыуында ғәйәт ҙур роль уйнай, тиһәк һис хата булмаҫтыр. ...


text:
Газета "Йәшлек" » Махсус бит » Ҡыуаныслы хәбәрҙәр ҙә, ҡыҙыҡлы тәҡдимдәр ҙә, күңелде борсоған проблемалар ҙа булды
Ҡыуаныслы хәбәрҙәр ҙә, ҡыҙыҡлы тәҡдимдәр ҙә, күңелде борсоған проблемалар ҙа булды
Дежур телефон миңә килеп эләккәс тә иң тәүге шылтыратыу Әбйәлил районының Аһылай ауылынан булды. Күңелһеҙ шылтыратыу ине ул. «Һеҙҙең «дежур телефон»ға беҙҙең ауылдан кемдер ауыл фельдшерына зарланып шылтыратҡан да, үҙен Клара Ғайсина тип таныштырған. Бына әле Клара апай медпунктта ултыра, мин шылтыратманым, кемеһе шылтыратты икән, тип көйөп, ҡан баҫымы күтәрелеп киткән, һөйләшә лә алмай», – тинеләр. Бик ғәжәпләндерҙе был хәл. Әгәр ҙә әйтер һүҙең бар икән, ниңә уны кеше исеменән әйтергә?! Кеше яҙмышы менән шаярыу бит был. Әйтергә ҡурҡаһығыҙ икән, иң яҡшыһы – өндәшмәй ҡалығыҙ. Был − бер. Икенсенән, ҡайһы берәүҙәр «дежур телефон»ды уйынсыҡҡа әйләндереп алды, кәрәкме ул, юҡмы – мотлаҡ аҙна һайын шылтыратырға кәрәк. Шылтыраталар ҙа бер тапҡыр баҫылып сыҡҡан нәмәне ҡабат һөйләй башлайҙар. Ғәфү итегеҙ, беҙгә бит былай ҙа шылтыратыусылар күп, бәлки, уларға кисекмәҫтән ярҙам итергә кәрәктер, һеҙ бит уларҙың да, беҙҙең дә ваҡытыбыҙҙы алаһығыҙ. Тәҡдимдәрегеҙ, әйтер һүҙҙәрегеҙ бар икән, редакцияға хат та яҙып һалырға мөмкин. Тағы шуны иҫегеҙгә төшөрөп киткебеҙ килә: «дежур телефон» шәмбе һәм ял көндәрендә эшләмәй. Беҙгә шылтыратҡан ваҡытта ошо әйтелгәндәрҙе иҫтә тотһағыҙ ине. Ә хәҙер был аҙналағы шылтыратыуҙарға күҙ һалайыҡ.
«Гел зарланыу
ғына булмаһын»
− Әбйәлил районының Байым ауылынан Рәүиә Ғәликәева булам. «Дежур телефон» рубрикаһын даими күҙәтеп барам. Әле бына һуңғы һанды ҡарап сыҡтым да, шылтыратыусылар күп, тик күберәк аһ-зарҙары менән уртаҡлаша. Шуға күрә матур, ҡыуаныслы хәбәрҙәр менән уртаҡлашайым әле, тип һеҙгә шылтыратырға булдым. Беҙҙең ауылда шундай бер матур традиция йәшәп килә: 23 февралдә ҡатын-ҡыҙҙар ир-егеттәргә концерт ҡуя, ә 8 Мартта ир-егеттәр беҙгә шундай уҡ бүләк әҙерләй. Был беҙҙең яҙылмаған закон, хатта бер ниндәй белдереү эленмәһә лә, 8 Март көнө концерт буласағын белеп торабыҙ. Бынан тыш, 6 мартта Туйыш, Байым, Ғабдин ауылдары килендәре араһында бик матур бәйге үтте. Ҡатын-ҡыҙҙар советы ауыл китапханаһы менән берлектә тағы бер матур сара – өләсәйҙәр ярышы ойошторҙо. Ул март аҙағында үтте. Төрлө ауылдарҙан иң дәртле, уңған өләсәйҙәрҙе берләштереүсе бик матур, фәһемле сара булды ул. Был ярышта Йәнекәй ауылынан Алһыу Истамғолова «Иң шәп бишек йырын башҡарыусы» номинацияһын алды, Байымдан Хәнифә Собханғолова «Иң шәп йырсы, әкиәт һөйләүсе» тип табылды. Ул йәштән үк шиғырҙар яҙа, конкурста ла үҙе яҙған әкиәттәрҙе һөйләп ишеттерҙе. Ғабдин ауылынан Тәслимә Хөснуллина боронғо йырҙарҙы башҡарыуы, йолаларҙы күрһәтеүе менән тамашасыларҙы әсир итте һәм «Тамашасы һөйөүе»нә лайыҡ булды. Байым ауылынан Венера Мостафина супер-өләсәй булды. Был сараны ойоштороусы Мәҙинә Ғәскәрова, Айһылыу Мөхәмәтдинова, Мәҙинә Йәһариналарға ҙур рәхмәт! Тағы бер өләсәйебеҙ – Байым ауылынан Әлфиә Үтәбаеваны республикала супер-өләсәй тип әйтергә була. Күптән түгел ул өс ейәнсәргә өләсәй булды, улы Тәлғәт менән килене Земфираның өс игеҙәк ҡыҙы тыуҙы. Бына шундай матур яңылыҡтарыбыҙ бар әле беҙҙең!
Афарин, әбйәлилдәр! Иҫ киткес шәп байрамдар ойоштораһығыҙ икән.
«Эш эҙләйем,
ярҙам итегеҙсе»
− Минең һөнәрем водитель, шуның буйынса берәй эш табырға ярҙам итә алмаҫһығыҙмы икән? Йөк машинаһында эшләргә лә категориям бар. Һаулығым буйынса Себер яҡтарына эшкә бара алмайым. Шунлыҡтан үҙебеҙҙең республикала эш табырға ине, берәй колхоз, совхоз булһа ла ярай, – тип шылтыратты беҙгә Ғафури районынан Фәнис исемле ир-ат.
Фәнис, һеҙгә урындағы йәиһә Республика мәшғүллек үҙәгенә мөрәжәғәт итеп ҡарарға кәрәк. Водителдәргә эш табырға була. Бындай һөнәр эйәләре талап ителеүе тураһындағы иғландар махсус гәзиттәрҙә лә йыш ҡына баҫылып тора бит.
«Инвалидлыҡ
бирмәнеләр»
− Мин тыумыштан инвалидмын, диагнозым – Элерс-Данлас синдромы. Бала саҡта инвалидлыҡ юлламаным, әммә 2000 йылдан 2006 йылға тиклем инвалидлыҡ алдым. Һуңынан паспортым юғалыу сәбәпле һәм ауыл мәшәҡәттәренән бушамай бер нисә йыл юлламай йөрөнөм. Әммә әле, олоғая бара, һыҙланыуҙарым көсәйгәс, яңынан юлларға булдым. Участка дауаханаһы табибы Венера Мостафина мине Өфөгә медицина комиссияһы үтергә ебәрҙе. Комиссия үттем, әммә инвалидлыҡ бирмәнеләр, тейеш түгел, тип яуап бирҙеләр. Элек ни эшләп бирҙеләр икән? Мин бит төнө буйы һыҙланып йоҡлай алмай сығам.
Инвалидлыҡ юллауҙың һәм алыуҙың да үҙ тәртиптәре бар. Уның өсөн даими рәүештә табипҡа мөрәжәғәт итеп, дауаханаларҙа дауаланыу курсы үтеп торорға кәрәк. Әгәр ҙә һеҙ быға тиклем бер нисә йыл дауамында табипҡа мөрәжәғәт итмәгәнһегеҙ икән, тимәк, ауырымағанһығыҙ, шуға күрә лә комиссия шундай ҡарар сығарған.
«Беҙгә медпункт кәрәк»
Баймаҡ районының Ҡыуат ауылы халҡы исеменән шылтыратыусы Солтанғоловтар ғаиләһе менән Зәйнулла Ғүмәр улы Мостафин, ауылға фельдшер кәрәк, тип мөрәжәғәт итте. «Ауылда ололар, ауырыуҙар күп, медпунктыбыҙ ҙа, фельдшерыбыҙ ҙа бар ине, хәҙер килеп уны ябалар. Беҙҙе был мәсьәлә бик борсой. Өс саҡрым алыҫлыҡтағы Әбделкәрим ауылында бик яҡшы фельдшерлыҡ пункты бар ҙа ул, ләкин төрлө саҡтар була, гел генә унда йөрөп булмай бит», – ти улар.
Борсолоуығыҙ аңлашыла, ләкин бер һеҙҙең ауылға ғына түгел, тотош республикаға хас күренеш ул. Шулай ҙа Баймаҡ үҙәк район дауаханаһының баш табибы Миңлеғәле Ғүмәровтан һеҙҙең һорауға аңлатма биреп үтеүен һораныҡ. «Әлегә тиклем райондағы барлыҡ медицина пункттары муниципалитетҡа ҡараһа, хәҙер беҙ тулыһынса республика ҡарамағына күсәбеҙ. Был турала БР Һаулыҡ һаҡлау министрлығының ҡарары бар. Билдәләнгән нормалар буйынса ауылдар араһы дүрт саҡрымдан кәм булһа һәм ике ауылдағы халыҡтың һаны 1000 кешегә етмәһә, бер генә фельдшер-акушерлыҡ пункты ҡалдырыла. Йәғни 800 кешегә бер фельдшер булырға тейеш. Беҙ быны бер нисек тә үҙгәртә алмайбыҙ. Барыһы ла финанслауға бәйле», – тине ул.
«Тейеш нәмә күп тә ул»
− Әбйәлил районынан Гөлфиә булам. Һеҙ, өс йәшкә тиклем балаларға бушлай дарыу тейеш, тип яҙғайнығыҙ, әммә беҙ бер ҙә генә лә шуны ала алмайбыҙ. Дарыуханала дарыу бар, тиҙәр, яҙып бирегеҙ, тиһәк, бирмәйҙәр. Тағы бер мәсьәлә борсой беҙҙе – ниңә районға йәш табиптар эшкә ҡайтарылмай икән? Һәм тағы гәзитегеҙгә теләгем бар: аш-һыу рецептарын күберәк бирһәгеҙ ине.
Һорауҙарығыҙ аңлашыла, тәҡдимдәрегеҙ өсөн рәхмәт, киләсәктә уларға иғтибар итергә тырышырбыҙ. Дарыуҙар ала алмауығыҙға килгәндә, беҙҙең илдә йыш ҡына шулай бит инде ул – йә хоҡуҡтарыбыҙҙы белмәйбеҙ, йә белеп тә, уға ирешә алмайбыҙ. Һеҙгә талапсаныраҡ булырға, ҡайһы бер саҡта ныҡышмалылыҡ та күрһәтергә кәрәк. Беҙ бит бер тапҡыр райондың дәүләт ҡарамағындағы дарыуханаһы мөдиренә шылтыратып, һөйләштек, ул, килһендәр, һораһындар, дарыуҙар бар, тип яуап биргәйне.
«Ҡурай хаҡында махсус сығарылыш кәрәк»
Белорет районының Сермән ауылынан Әсҡәт Хәйернуров та үҙ тәҡдимдәрен еткерҙе.
«Йәшлек» гәзитен даими алдырып уҡып барам. 16 битлек гәзиттә ҡурай тураһында махсус сығарылыш кәрәк ине. Бәлки, 6 апрелгә – Республика ҡурайсылары көнө айҡанлы шундай сығарылыш бирергәлер? Ҡурай тураһында ҡыҙыҡлы мәғлүмәттәр күп бит. Йәш ҡурайсыларҙа илһөйәрлек тойғоһо тәрбиәләнер ине. Шулай уҡ флаг, герб тураһында ла материалдар күрге килә.
Әлбиттә, «дежур телефон» барлыҡ проблемаларҙы ла хәл итеп бөтә алмай. Әммә шулай ҙа беҙгә ышанып шылтыратыуығыҙ өсөн рәхмәт. Ә инде гәзитте ҡыҙыҡлыраҡ, уҡымлыраҡ итеү өсөн һеҙҙең тәҡдимдәрегеҙ айырыуса мөһим.
Шылтыратыуҙарҙы
Сажиҙә ЛОТФУЛЛИНА ҡабул итте.
«Гел зарланыу
ғына булмаһын»
− Әбйәлил районының Байым ауылынан Рәүиә Ғәликәева булам. «Дежур телефон» рубрикаһын даими күҙәтеп барам. Әле бына һуңғы һанды ҡарап сыҡтым да, шылтыратыусылар күп, тик күберәк аһ-зарҙары менән уртаҡлаша. Шуға күрә матур, ҡыуаныслы хәбәрҙәр менән уртаҡлашайым әле, тип һеҙгә шылтыратырға булдым. Беҙҙең ауылда шундай бер матур традиция йәшәп килә: 23 февралдә ҡатын-ҡыҙҙар ир-егеттәргә концерт ҡуя, ә 8 Мартта ир-егеттәр беҙгә шундай уҡ бүләк әҙерләй. Был беҙҙең яҙылмаған закон, хатта бер ниндәй белдереү эленмәһә лә, 8 Март көнө концерт буласағын белеп торабыҙ. Бынан тыш, 6 мартта Туйыш, Байым, Ғабдин ауылдары килендәре араһында бик матур бәйге үтте. Ҡатын-ҡыҙҙар советы ауыл китапханаһы менән берлектә тағы бер матур сара – өләсәйҙәр ярышы ойошторҙо. Ул март аҙағында үтте. Төрлө ауылдарҙан иң дәртле, уңған өләсәйҙәрҙе берләштереүсе бик матур, фәһемле сара булды ул. Был ярышта Йәнекәй ауылынан Алһыу Истамғолова «Иң шәп бишек йырын башҡарыусы» номинацияһын алды, Байымдан Хәнифә Собханғолова «Иң шәп йырсы, әкиәт һөйләүсе» тип табылды. Ул йәштән үк шиғырҙар яҙа, конкурста ла үҙе яҙған әкиәттәрҙе һөйләп ишеттерҙе. Ғабдин ауылынан Тәслимә Хөснуллина боронғо йырҙарҙы башҡарыуы, йолаларҙы күрһәтеүе менән тамашасыларҙы әсир итте һәм «Тамашасы һөйөүе»нә лайыҡ булды. Байым ауылынан Венера Мостафина супер-өләсәй булды. Был сараны ойоштороусы Мәҙинә Ғәскәрова, Айһылыу Мөхәмәтдинова, Мәҙинә Йәһариналарға ҙур рәхмәт! Тағы бер өләсәйебеҙ – Байым ауылынан Әлфиә Үтәбаеваны республикала супер-өләсәй тип әйтергә була. Күптән түгел ул өс ейәнсәргә өләсәй булды, улы Тәлғәт менән килене Земфираның өс игеҙәк ҡыҙы тыуҙы. Бына шундай матур яңылыҡтарыбыҙ бар әле беҙҙең!
Афарин, әбйәлилдәр! Иҫ киткес шәп байрамдар ойоштораһығыҙ икән.
«Эш эҙләйем,
ярҙам итегеҙсе»
− Минең һөнәрем водитель, шуның буйынса берәй эш табырға ярҙам итә алмаҫһығыҙмы икән? Йөк машинаһында эшләргә лә категориям бар. Һаулығым буйынса Себер яҡтарына эшкә бара алмайым. Шунлыҡтан үҙебеҙҙең республикала эш табырға ине, берәй колхоз, совхоз булһа ла ярай, – тип шылтыратты беҙгә Ғафури районынан Фәнис исемле ир-ат.
Фәнис, һеҙгә урындағы йәиһә Республика мәшғүллек үҙәгенә мөрәжәғәт итеп ҡарарға кәрәк. Водителдәргә эш табырға була. Бындай һөнәр эйәләре талап ителеүе тураһындағы иғландар махсус гәзиттәрҙә лә йыш ҡына баҫылып тора бит.
«Инвалидлыҡ
бирмәнеләр»
− Мин тыумыштан инвалидмын, диагнозым – Элерс-Данлас синдромы. Бала саҡта инвалидлыҡ юлламаным, әммә 2000 йылдан 2006 йылға тиклем инвалидлыҡ алдым. Һуңынан паспортым юғалыу сәбәпле һәм ауыл мәшәҡәттәренән бушамай бер нисә йыл юлламай йөрөнөм. Әммә әле, олоғая бара, һыҙланыуҙарым көсәйгәс, яңынан юлларға булдым. Участка дауаханаһы табибы Венера Мостафина мине Өфөгә медицина комиссияһы үтергә ебәрҙе. Комиссия үттем, әммә инвалидлыҡ бирмәнеләр, тейеш түгел, тип яуап бирҙеләр. Элек ни эшләп бирҙеләр икән? Мин бит төнө буйы һыҙланып йоҡлай алмай сығам.
Инвалидлыҡ юллауҙың һәм алыуҙың да үҙ тәртиптәре бар. Уның өсөн даими рәүештә табипҡа мөрәжәғәт итеп, дауаханаларҙа дауаланыу курсы үтеп торорға кәрәк. Әгәр ҙә һеҙ быға тиклем бер нисә йыл дауамында табипҡа мөрәжәғәт итмәгәнһегеҙ икән, тимәк, ауырымағанһығыҙ, шуға күрә лә комиссия шундай ҡарар сығарған.
«Беҙгә медпункт кәрәк»
Баймаҡ районының Ҡыуат ауылы халҡы исеменән шылтыратыусы Солтанғоловтар ғаиләһе менән Зәйнулла Ғүмәр улы Мостафин, ауылға фельдшер кәрәк, тип мөрәжәғәт итте. «Ауылда ололар, ауырыуҙар күп, медпунктыбыҙ ҙа, фельдшерыбыҙ ҙа бар ине, хәҙер килеп уны ябалар. Беҙҙе был мәсьәлә бик борсой. Өс саҡрым алыҫлыҡтағы Әбделкәрим ауылында бик яҡшы фельдшерлыҡ пункты бар ҙа ул, ләкин төрлө саҡтар була, гел генә унда йөрөп булмай бит», – ти улар.
Борсолоуығыҙ аңлашыла, ләкин бер һеҙҙең ауылға ғына түгел, тотош республикаға хас күренеш ул. Шулай ҙа Баймаҡ үҙәк район дауаханаһының баш табибы Миңлеғәле Ғүмәровтан һеҙҙең һорауға аңлатма биреп үтеүен һораныҡ. «Әлегә тиклем райондағы барлыҡ медицина пункттары муниципалитетҡа ҡараһа, хәҙер беҙ тулыһынса республика ҡарамағына күсәбеҙ. Был турала БР Һаулыҡ һаҡлау министрлығының ҡарары бар. Билдәләнгән нормалар буйынса ауылдар араһы дүрт саҡрымдан кәм булһа һәм ике ауылдағы халыҡтың һаны 1000 кешегә етмәһә, бер генә фельдшер-акушерлыҡ пункты ҡалдырыла. Йәғни 800 кешегә бер фельдшер булырға тейеш. Беҙ быны бер нисек тә үҙгәртә алмайбыҙ. Барыһы ла финанслауға бәйле», – тине ул.
«Тейеш нәмә күп тә ул»
− Әбйәлил районынан Гөлфиә булам. Һеҙ, өс йәшкә тиклем балаларға бушлай дарыу тейеш, тип яҙғайнығыҙ, әммә беҙ бер ҙә генә лә шуны ала алмайбыҙ. Дарыуханала дарыу бар, тиҙәр, яҙып бирегеҙ, тиһәк, бирмәйҙәр. Тағы бер мәсьәлә борсой беҙҙе – ниңә районға йәш табиптар эшкә ҡайтарылмай икән? Һәм тағы гәзитегеҙгә теләгем бар: аш-һыу рецептарын күберәк бирһәгеҙ ине.
Һорауҙарығыҙ аңлашыла, тәҡдимдәрегеҙ өсөн рәхмәт, киләсәктә уларға иғтибар итергә тырышырбыҙ. Дарыуҙар ала алмауығыҙға килгәндә, беҙҙең илдә йыш ҡына шулай бит инде ул – йә хоҡуҡтарыбыҙҙы белмәйбеҙ, йә белеп тә, уға ирешә алмайбыҙ. Һеҙгә талапсаныраҡ булырға, ҡайһы бер саҡта ныҡышмалылыҡ та күрһәтергә кәрәк. Беҙ бит бер тапҡыр райондың дәүләт ҡарамағындағы дарыуханаһы мөдиренә шылтыратып, һөйләштек, ул, килһендәр, һораһындар, дарыуҙар бар, тип яуап биргәйне.
«Ҡурай хаҡында махсус сығарылыш кәрәк»
Белорет районының Сермән ауылынан Әсҡәт Хәйернуров та үҙ тәҡдимдәрен еткерҙе.
«Йәшлек» гәзитен даими алдырып уҡып барам. 16 битлек гәзиттә ҡурай тураһында махсус сығарылыш кәрәк ине. Бәлки, 6 апрелгә – Республика ҡурайсылары көнө айҡанлы шундай сығарылыш бирергәлер? Ҡурай тураһында ҡыҙыҡлы мәғлүмәттәр күп бит. Йәш ҡурайсыларҙа илһөйәрлек тойғоһо тәрбиәләнер ине. Шулай уҡ флаг, герб тураһында ла материалдар күрге килә.
Әлбиттә, «дежур телефон» барлыҡ проблемаларҙы ла хәл итеп бөтә алмай. Әммә шулай ҙа беҙгә ышанып шылтыратыуығыҙ өсөн рәхмәт. Ә инде гәзитте ҡыҙыҡлыраҡ, уҡымлыраҡ итеү өсөн һеҙҙең тәҡдимдәрегеҙ айырыуса мөһим.
Шылтыратыуҙарҙы
Сажиҙә ЛОТФУЛЛИНА ҡабул итте.
Информация
Комментировать статьи на сайте возможно только в течении 4 дней со дня публикации.


text:
Ер биҙәге, ил биҙәге—хеҙмәт,
Тик хеҙмәттән килә балҡыуҙар.
Бар ул беҙҙә
Тырышлығы менән
Илгә биҙәк булыр ҡатындар.
Әнисә Таһирова.
Йәтеш кенә кәүҙәле, зәңгәр күҙле был мѳләйем ҡатынға 55 йәште бер кем дә бирмәҫ. Уның ѳс улының икәүһе үҙаллы донъя кѳткәнен белгәндәр, яҡындан аралашҡандар, бәлки, уның йәшенә иғтибар итәлер. Ә эшен ситтән күҙәтеүселәргә ул мәңге йәш, һәр ваҡыт эшкә кѳйләнгән шәхес булараҡ күренә. Һүҙебеҙ—Сибай ҡалаһының мәғариф бүлегенең фәнни-методик-мәғлүмәт үҙәге директоры Рәмзиә Бәхтийәр ҡыҙы Ильясова хаҡында. Матур юбилейы алдынан тормош, ғаилә, балалар, донъяуи мәсьәләләр, хеҙмәт тураһында әңгәмә ҡорор ѳсѳн Рәмзиә Бәхтийәр ҡыҙына мѳрәжәғәт иткәндә, ошо йәшемә етеп, тәүге тапҡыр тешемде һурҙырттым тигәненә аптырап ҡалдым.
—Рәмзиә Бәхтийәр ҡыҙы, ҡайһы тарафтарҙа тыуып үҫкән һуң бындай сәләмәтлеге ныҡлы гүзәл зат?
—Мин Ишембай районының Әхмәр ауылы ҡыҙымын. Әсәйем Зѳләйха менән Бѳйѳк Ватан һуғышы инвалиды булған атайым Бәхтийәр беҙҙе—8 балаһын да итәғәтле, донъя кѳтѳүгә әрһеҙ, белемгә ынтылыусан итеп тәрбиәләне. Ике ағайым, ѳс апайым (ҡыҙғанысҡа ҡаршы, бѳгѳнгѳ кѳндә бер апайым арабыҙҙа юҡ), ике һеңлем—барыбыҙ ҙа спортты үҙ иттек, уның һәр ҡайһы тѳрѳндә ярыштарҙа алдынғылыҡ бирмәнек. Ҡәҙерлеләребеҙ һигеҙебеҙҙе лә уҡытты, һѳнәр һайларға ярҙам итте. Атайыбыҙ һуғыш яраларынан 53 йәшендә генә вафат булды. Әсәйебеҙгә рәхмәт, уның фатихаһы, тырышлығы менән тормошта һәр ҡайһыбыҙ үҙ урынын тапты.
Ауылдан 3-сѳ класты бѳткәс тә сығып киттем. Стәрлетамаҡ ҡалаһының В.И.Ленин исемендәге мәктәп-интернатын тик бишлегә тамамланым. Аҡмулла исемендәге БДПУ-ның биология-химия бүлеген дә ҡыҙыл дипломға бѳттѳм.
—Кешене эсәр һыу, ризыҡ йѳрѳтә тиҙәр, Сибай ҡалаһы һеҙҙе нимәһе менән йәлеп итте?
—Студент саҡ—күңелле саҡ бит инде. Беренсе курста уҡығанда Баймаҡ районының Үрге Яйыҡбай ауылы егете, үҙем белем алып йѳрѳгән уҡыу йортоноң физика-математика факультеты студенты Кәлимулла Хәлил улы Ильясов менән дуҫлаша башланыҡ. Дүртенсе курста үҙе баянсы, спортсы, ғѳмүмән, һәр яҡтан килгән был егет миңә тәҡдим яһаны. Шулай итеп, Баймаҡ районына килен булып тѳштѳм. Хеҙмәт юлыбыҙҙы Ниғәмәт ауылы мәктәбендә башланыҡ. Шунда ѳлкән улыбыҙ Илһам тыуҙы. Йәшлектер инде, икебеҙҙең дә күңел ҙур ергә тартылды, башта Баймаҡ ҡалаһына китергә тип уйлағайныҡ, унан Сибайҙа туҡталдыҡ. Таусылар ҡалаһында икебеҙгә лә эш булды. Кооператив торлаҡ алыу мѳмкинселеге лә килеп тыуҙы. Мин ҡаланың Йәш натуралистар станцияһында педагог, унан директор булып эшләнем. 2000 йылдан әлеге вазифамды башҡарам. Коллектив татыу, һәр кем үҙ эшен яҡшы белә һәм еренә еткереп башҡара.
—Эшегеҙҙә етди етәксе икәнегеҙҙе беләбеҙ, ғаиләгеҙҙә һеҙ ниндәй хужабикә, улдарығыҙға ниндәй әсәйһегеҙ?
—Кәлимулла Хәлил улы менән 32 йыл бергә ғүмер итәбеҙ. Күҙ теймәһен, ошоғаса ул миңә бер ауыр һүҙ әйткәне юҡ. Ҡатын-ҡыҙ ѳсѳн иң ҙур бәхет—ирҙән уңыу. Тормош иптәшем яҡшы кеше, улдарыбыҙ Илһам, Илшат, Иршат—тормошобоҙ йәме. Ике улыбыҙҙы эйәле-башлы иттек, Батыр, Азамат, Камилә исемле ейән-ейәнсәребеҙ үҫеп килә. Килендәрем Наҙгѳл, Гѳлназды ҡыҙҙарым кеүек яҡын күрәм. Икебеҙ ҙә бюджет ѳлкәһендә эшләһәк тә, йәш ғаиләләргә фатирлы булырға ярҙам итештек. Ир балалар ашарға ярата бит инде, мин уларҙы тәмле бәлештәр менән һыйларға яратам, аш-һыу әҙерләп кенә торам. Мин бешергән ризыҡтарҙы яратып ашайҙар былай.
—Ғаиләлә бер үҙегеҙгә дүрт ир-егет тура килә. Улдар тәрбиәләү ҡыйын түгелме?
—Улдарыбыҙ шул тиклем үҙаллы булып үҫте. Беҙ күбеһенсә эштә булдыҡ. Кесе туғандарын ѳлкән улыбыҙ Илһам ҡараны тиерлек. Улар үҙҙәренә режим эшләп, кѳн дә уның үтәлешен тикшереп барырҙар ине. Берәй пункты үтәлмәһә, язаһы фатирҙы йыйыштырыу була торғайны. Кѳнѳнә икешәр тапҡыр иҙән йыуған осраҡтары ла булды. Малайҙар булһалар ҙа кейемдәрен үҙҙәре йыуҙылар, ашарға бешерә беләләр, йорттағы таҙалыҡ тураһында әйтергә лә түгел, барыһын да үҙҙәре белеп эшләне. Иршат улыбыҙ Силәбе ҡалаһында туризм буйынса юғары уҡыу йортон тамамларға тора. Быйыл ул барыбыҙҙы ла аптыратып, Ѳфѳ сәнғәт училищеһының кѳндѳҙгѳ бүлегенә думбыра класына уҡырға инде. Республика бәйгеһендә думбыра буйынса икенсе урын яуларға ла ѳлгѳрҙѳ. Улдарым атайҙарына оҡшап, музыкаль һәләтле, ѳлкәндәре баян буйынса музыка мәктәбен тамамланы. Тағы шуныһы мѳһим: ғаиләләге барлыҡ ир-егеттәр сәләмәт йәшәү рәүеше алып бара. Беҙ уларҙы шулай булығыҙ, былай итегеҙ, тип айырым тәрбиәләп ултырманыҡ. Үҙ миҫалыбыҙҙа йәшәргә ѳйрәттек.
—55 йәш—ҡатын-ҡыҙ ѳсѳн ниндәй мәл ул?
—Йәшем ике бишкә етһә лә, мин үҙемде күпкә йәш итеп тоям. Һаман да спортты үҙ итәм, еңел атлетиканы, атыуҙы, шахмат-шашка уйнарға яратам. Һыланып-һыйпанып ултырырға ваҡыт та булманы, мин ирен буяғыстан башҡа косметиканы бѳтѳнләй ҡулланмайым. Ябай, әммә килешле итеп кейенеүҙе хуп күрәм.
—Рәмзиә Бәхтийәр ҡыҙы, һеҙҙе юбилейығыҙ айҡанлы ҡайнар ҡотлайбыҙ! Яңы йылдың тәүге байрамы һеҙгә тик уңыштар, ныҡлы сәләмәтлек, ғаилә бәхете, именлек алып килһен!
Гѳлдәр ҠАДАЕВА
әңгәмәләште.


text:
Ҙур йылғалар бәләкәй инештән башлана10-03-2017, 03:58 // Сәйәсәт // Баҫып сығарырға
Ултырыш дәүләт милли сәйәсәтен муниципаль кимәлдә тормошҡа ашырыуға арналды. Форумды үткәреү урыны осраҡлы һайланманы. 70 милләт вәкиле тыныс һәм татыу йәшәгән Муравленкола 2017 йыл Милләттәр йылы тип иғлан ителде.
– 30 йылдан ашыу тарихы булған нефтселәр һәм газсылар ҡалаһын илебеҙҙең төрлө төбәктәренән килгән кешеләр төҙөгән. Улар үҙҙәре менән тыуған яғынан милләт-ара һәм дин-ара татыулыҡ йолаларын алып килгән, – тине Зөһрә Рәхмәтуллина. – Тәжрибә уртаҡлашырға килеп, ошо ерҙә төпләнгән яҡташтарыбыҙ ҙа байтаҡ бында.
Әйткәндәй, округка Ислам дине буйынса яйға һалынған белем биреү һәм дини кадрҙар әҙерләү системаһына эйә Башҡортостандан мосолман руханиҙары ла йыш килә. Улар, башҡа дин әһелдәре менән берлектә, төбәктәге милләт-ара татыулыҡты нығытыуға тос өлөш индерә. Ямалдағы мөфтиәткә лә яҡташыбыҙ етәкселек итә.
– Башҡортостан диаспораһы – Ямалда иң ҙурҙарҙың береһе. “Ямал халыҡтары йорто” күргәҙмәһендә республикабыҙға һәм ошо ҡырыҫ төбәкте үҙләштергән Башҡортостан вәкилдәренә арналған экспозицияны күреп айырыуса ҡыуандыҡ, – тине парламентарий.
Зөһрә Рәхмәтуллинаның фекеренсә, бындай күсмә ултырыштар дәүләт милли сәйәсәтенең стратегик бурыстарын тормошҡа ашырыуҙағы етешһеҙлектәрҙе асыҡлау, уларҙы хәл итеү юлдарын билдәләү, ошо йүнәлештәге аныҡ муниципаль һәм төбәк тәжрибәһен дөйөмләштереү мөмкинлеген бирә, сөнки ҙур милли сәйәсәт төбәктәрҙә барлыҡҡа килә.
Сарала ҡатнашыусылар күп милләтле ҡалалағы милли-мәҙәни берекмәләрҙең эшмәкәрлеге менән танышты, ҡайһы бер социаль объекттарҙа булды, Милләттәр йылына арналған концерт ҡараны. Муравленколағы төп халыҡтың (ханттар һәм ненецтар) көнкүреше менән танышыу, милли көрәш буйынса ярыштар ҡунаҡтарҙа онотолмаҫ тәьҫораттар ҡалдырҙы.


text:
Май байрамдарына ете ял көнө тура килә
Май байрамдарына Башҡортостанда, илдәге бик күп башҡа төбәктәрҙәге кеүек үк, дөйөм алғанда ете ял көнө тура киләсәк. Был турала «Башинформ» агентлығына республика Хөкүмәтенең матбуғат хеҙмәтенән хәбәр иттеләр.
РФ Хөкүмәтенең 2011 йылдың 20 июлендәге «2012 йылда ял көндәрен күсереү тураһында»ғы 581-се ҡарарына ярашлы, киләһе ял көндәре — шәмбе 28 апрелдән — дүшәмбе 30 апрелгә (байрам алды көнөнә); шәмбе 5 майҙан — дүшәмбе 7 майға; шәмбе 12 майҙан шишәмбе 8 майға (байрам алды көнөнә) күсерелгән. Ә 28 апрелдәге һәм 12 майҙағы эш көнө бер сәғәткә ҡыҫҡартыла.
Шулай итеп, Башҡортостан Республикаһында май байрамдарында 29, 30 апрель, 1 май һәм 6, 7, 8, 9 май ял көндәре буласаҡ.
РФ Хеҙмәт кодексының 120-се статьяһы нигеҙендә йыллыҡ төп һәм йыллыҡ өҫтәмә түләүле отпуск биргәндә 1 һәм 9 майҙағы ял һәм байрам көндәре отпускының календарь көндәренә индерелмәй.


text:
Республикала «Кушнаренко таңдары» фестиваль-конкурсы үтәсәк
«Кушнаренко таңдары» республика фольклор ижады фестиваль-конкурсының һуңғы этабы 21-22 сентябрҙә Кушнаренко ауылында үтә, тип хәбәр иттеләр Республика халыҡ ижады үҙәгенән. Бәйгенең һайлап алыу этабы Башҡортостан ҡала һәм райондарында үтте.
— Һуңғы этапта иң яҡшы коллектив исеме өсөн Ҡыйғы, Благовар, Ҡариҙел, Дәүләкән, Стәрлетамаҡ, Хәйбулла, Саҡмағош һәм Дүртөйлө райондары вәкилдәре көс һынашасаҡ, — тип хәбәр итте «Башинформ» агентлығына Кушнаренко районы хакимиәтенең мәҙәниәт бүлеге белгесе Линура Сәлимова. – Еңеүселәр түбәндәге номинацияларҙа билдәләнәсәк: «Иң яҡшы хореография фольклор коллективы», «Иң яҡшы вокаль фольклор коллективы», «Иң яҡшы инструменталь фольклор коллективы», «Иң яҡшы этнографик фольклор коллективы». Фестиваль-конкурс һөҙөмтәләре буйынса I, II, III дәрәжә лауреат исемдәре бирелә.
«Кушнаренко таңдары» республика фольклор ижады фестиваль-конкурсында ҡатнашыуға заявкалар 2012 йылдың 19 сентябренә тиклем ҡабул ителә.
Фестиваль Кушнаренко ауылының мәҙәниәт йортонда – 21 сентябрҙә 17 сәғәттә, гала-концерт 22 сентябрҙә 16 сәғәттә башлана.


text:
Краснокама районының Воробьев ауылында Бөйөк Ватан һуғышы яугирҙарына һәйкәл асылды
Краснокама районының Воробьев ауылында 1941 – 1945 йылдарҙа Бөйөк Ватан һуғышында һәләк булған яҡташ яугирҙарға һәйкәл асыу тантанаһы үтте.
Обелиск мәрмәрҙән яһалған, унда 27 яуирҙың исем-фамилияһы уйып яҙылған. Ауылда бындай һәйкәл асыу идеяһы бер йыл элек барлыҡҡа килгән. Монумент айырым кешеләрҙең финанс ярҙамы менән урынлаштырылған, уның биләмәһе лә төҙөкләндерелгән.
Һәйкәл асыу уңайынан Воробьев ауылында митинг ойошторолдо, унда район етәкселеге, райондың Ветерандар советы вәкилдәре, ауыл халҡы ҡатнашты. Бер минут тын торғандан һуң, сарала ҡатнашыусылар һәйкәлгә сәскәләр һалды. Сара хәрби парад менән тамамланды, тип хәбәр иттеләр район хакимиәтенең мәғлүмәт-аналитика бүлегенән.


text:
Рәсәй төбәктәрендә йәшәүселәр Башҡортостанда дауаланыуҙы өҫтөн күрә
Рәсәйҙең башҡа төбәктәрендә йәшәүселәр медицина ярҙамы һорап Башҡортостан Республикаһы мотлаҡ медицина страховкаһы системаһы дауалау учреждениеларына торған һайын йышыраҡ мөрәжәғәт итә. Был турала күрһәтелгән медицина хеҙмәтләндереүе өсөн БР мотлаҡ медицина страховкаһы иҫәбенә башҡа фондтарҙан килгән иҫәп-хисап суммалары раҫлай.
Мәҫәлән, 2009 йылдың 9 айында республика дауаханалары һәм стационарҙары Башҡортостан Республикаһынан ситтә страховкаланған пациенттарҙы дауалауҙа өҫтәмә рәүештә 188,9 миллион һум аҡса эшләне. 2008 йылдың шул уҡ осоронда Башҡортостан Республикаһының дауалау-профилактика учреждениелары ситтән килеүселәрҙе дауалаған өсөн 89,9 миллион һум аҡса алған. БР мотлаҡ медицина страховкаһы фондында, медицина ярҙамы һорап йышыраҡ Мәскәүҙә, Ханты-Манси һәм Ямал-Ненец автономиялы округтарында, Силәбе, Ырымбур, Һамар, Свердловск өлкәләрендә страховкаланыусылар мөрәжәғәт итә, тип билдәләнеләр.


text:
Стәрлетамаҡта «Әсә көнө» социаль акцияһы ойоштороласаҡ
«Стәрлетамаҡ әсәләре» интернет-берләшмәһе һәм журналистарҙың инициативалы төркөмө менән тәҡдим ителгән «Әсә көнө» социаль акцияһы 18 мартта үтәсәк.
Сара Башҡортостанда иғлан ителгән Имен бала саҡ һәм ғаилә ҡиммәттәрен нығытыу йылына ҡарата үткәрелә.
Ойоштороусылар һүҙҙәренсә, акция бер, ике һәм унан да күберәк бала тәрбиәләгән, матди, шулай уҡ әхлаҡи ярҙамға мохтаж булған яңғыҙ әсәләргә ярҙам итеү маҡсатында ойошторола.
Акция сиктәрендә ҡатындар балалар кейемдәрен һатыу, һатып алыу, балалар йортона кейемдәр тапшырыу, ауырыу бала тәрбиәләүсе әсәләргә ярҙам күрһәтеү мөмкинлегенә эйә буласаҡ, шулай уҡ юристарҙан һәм психологтарҙан консультация ала аласаҡ.
Бынан тыш, әсәләр Стәрлетамаҡтың мәғариф, социаль тәьмин итеү, һаулыҡ һаҡлау бүлектәре вәкилдәренә һорауҙарын бирә аласаҡ.
Ҡала мәҙәниәт һарайында 12-15 сәғәттәрҙә үтәсәк байрамға Стәрлетамаҡ, Салауат һәм Ишембай ҡалаларынан әсәләр саҡырыла. Акция Стәрлетамаҡ хакимиәте ярҙамында үткәрелә.


text:
Һыҙҙырт, ҡурай, шатлыҡ моңдарын30-11-2016, 01:08 // Башҡорт донъяһы, Анонстар // Баҫып сығарырға
Майҙан алып авгусҡа тиклем Рәсәйҙәге төрлө этник музыка коллективтарынан фестивалдә ҡатнашыуға 150-нән ашыу ғариза килде. Баһалама комиссияһы ҡарарына ярашлы, “Иң яҡшы этник проект”, “Иң яҡшы аутентик проект”, “Иң яҡшы эксперименталь проект”, “Тамашасы һөйөүе” номинацияларында лауреаттар билдәләнде.
“Ҡурайсы” төркөмө тамашасы һөйөүен яуланы. Төркөмгә диплом һәм премияның символы — эрбет ағасынан яһалған күгәрсен тапшырылды. Әйткәндәй, яҡташтарыбыҙ “Бәйләнештә” социаль селтәрендә биш меңдән ашыу тауыш йыйғайны. Тауыш биреү донъяның ете иленән туғыҙ жюри ағзаһы ҡатнашлығында үтте. Улар — этник музыка өлкәһендә танылыу яулаған эксперттар Йоханес Тойер (Германия), Джо Бойд (АҠШ), Юлиана Волож (Эстония), Андрей Катаев (Рәсәй) һәм башҡалар.
— “Ҡурайсы”ның сығышын тамашасылар көслө алҡыштарға күмде, — тине музыкант һәм продюсер Булат Әминев. — Ғөмүмән, был — Рәсәй өсөн иҫтәлекле ваҡиға, этник музыка өлкәһендәге тәүге премия.
Гала-концертта шулай уҡ фестивалдең махсус ҡунаҡтары Инна Желанная (Мәскәү), Authentic Light Orchestra (Швейцария-Рәсәй), Нерехта ҡалаһының борғосолар хоры (Кострома өлкәһе) сығыш яһаны. “Артистик” галереяһының (Ҡырым) Рәсәйҙәге тәүге күсмә этник стрит-арт күргәҙмәһе ҡунаҡтар һәм фестивалдә ҡатнашыусылар өсөн махсус бүләк булды.
“Ҡурайсы” этно-төркөмө — донъяла башҡорт музыкаһын башҡарып, киң танылыу яулаған коллективтарҙың береһе. Ансамблдең репертуарына халыҡ йырҙары, традицион көйҙәр, классик композиторҙарҙың әҫәрҙәре инә. Быйыл төркөм үҙенең ун йыллыҡ юбилейын билдәләй. Музыканттар Кремль һарайы, Миландағы “Ла Скала” театры, Берлиндағы “Рус йорто” концерт залы һәм башҡа сәхнәләрҙә сығыш яһап өлгөрҙө, Владимир Спиваков, Гарик Сукачев, Пелагея менән хеҙмәттәшлек итте, донъяның ун биш иле буйлап гастролгә сыҡты. Мәскәүҙә коллектив шулай уҡ “ҠазанСәйБар” ресторанында яҡташтар менән музыкаль осрашыуҙа ҡатнашты.
Йоханес ТОЙЕР, жюри ағзаһы, “Донъя музыкаһының Европа рейтингы”н төҙөүсе, Германиянан музыкаль продюсер:
— Асыҡ йәмғиәттә, ихлас мәҙәни мөнәсәбәттә йәшәү бик мөһим. Донъя музыкаһы — ошо аралашыу элементтарының береһе. Был йүнәлеште һайлаған музыканттарға булышлыҡ итеүҙән һәр саҡ ҙур ҡәнәғәтлек алам. Төрлө сэмплдарҙы ишетеп һоҡландым, күптәре “Иван Купала” төркөмөн хәтерләтте. Алыҫ Көнсығыштан, Себерҙән, Тыванан, Рәсәйҙең башҡа төбәктәренән күберәк музыканттар килһен ине. Радиола продюсер һәм алып барыусы булып эшләйем. Этник музыка өлкәһендәге Рәсәй премияһына лайыҡ булғандарҙы эфирға сығарып, “Russian Word Music Awards” уларҙы һайланы, тип әйтәсәкмен.
Илдар ШАКИРОВ, “Йатаған” этно-төркөмө етәксеһе:
— Һуңғы ваҡытта Башҡортостанда милли һәм этник музыкаға ҡыҙыҡһыныу арта, яңынан-яңы башҡарыусылар, коллективтар барлыҡҡа килә, музыканттарҙы экспериментҡа этәргән ниндәйҙер конкурентлыҡ мөхите тыуа. “Евразия йөрәге”, “Симфоник төн” кеүек күләмле фестивалдәр уҙғарыла. Улар халыҡҡа классик һәм этник музыканы “тере” килеш тыңлау мөмкинлеген бирә. Был ҡыуаныслы, әлбиттә, сөнки электрон музыка йәнле башҡарыуҙы ҡыҫырыҡлап сығарған осорҙа йәшәйбеҙ. Бөгөн йәштәр фәлсәфәүи, ысын халыҡ музыкаһын ауыр ҡабул итә. Шуға күрә заманса музыкаль йүнәлештәрҙе һәм халыҡ фольклорын берләштергән этник, фолк-музыканың киңерәк таралыуы бик һәйбәт күренеш.


text:
Стәрлетамаҡ ҡалаһының дүрт мәктәбендә грипп сәбәпле карантин индерелгән
Стәрлетамаҡ ҡалаһының дүрт мәктәбендә грипп сәбәпле карантин индерелгән
Был хаҡта ҡала хакимиәтенең матбуғат хеҙмәте хәбәр итә.14-се, 21-се һанлы мәктәптәрҙең, 2-се һәм 4-се һанлы гимназияла карантин өлөшләтә иғлан ителһә, 1-се һанлы лицейҙа дәрестәр бар синыфтарҙа ла туҡтатылған. Ауырыусыларҙың күпселеге, башланғыс синыф уҡыусылары. Карантин 16-сы февралгә тиклем дауам итәсәк. Хәтерегеҙгә төшөрөп үтәбеҙ, грипп һәм киҫкен йоғошло ауырыуҙар сәбәпле был аҙнала Өфө ҡалаһының ике мәктәбендә лә карантин индерелде.


text:
ЦСКА клубының баш тренеры Леонид Слуцкий етәкселек иткән тәүге уйын Рәсәй йыйылма командаһы еңеүе менән тамамланды
ЦСКА клубының баш тренеры Леонид Слуцкий етәкселек иткән тәүге уйын Рәсәй йыйылма командаһы еңеүе менән тамамланды
Улар Европа беренселегенә һайлап алыу этабында Швеция футболсыларын 1-0 иҫәбенә отто. 8 сентябрҙә яҡташтарыбыҙ Лихтенштейн менән осраша.Төп команда Европа чемпионатына эләгеү өсөн көрәш алып барған арала премьер-лига командалары ике аҙналыҡ тәнәфескә туҡтаты. Был осорҙа «Өфө» клубының иптәштәрсә уйындары ла ҡаралған. Кисә Игорь Колыванов тәрбиәләнеүселәре Мәскәү өлкәһендә ЦСКА менән көс һынашты. Берҙән-бер тупты икенсе осор башында Семен Фомин индерҙе. Шулай итеп Башҡортостан командаһы 1-0 иҫәбе менән еңеү яуланы. Бөгөн иһә улар «Коломна» клубы менән осраша.


text:
Әйләндерергәме, әйләндермәҫкәме?!
Әйләндерергәме, әйләндермәҫкәме?!
Ҡулланыусылар хоҡуғын күҙәтеү федераль хеҙмәте балалар һәм үҫмерҙәр араһында популяр уйынсыҡ - спиннерҙы сәләмәтлек өсөн хәүефһеҙлеккә тикшерәсәк. Борсолор урын, ысынлап та, бар. Бөгөн был әйләнеүсе ҡоролма менән магазиндарҙа ғына түгел, ял һәм күңел асыу паркттарында, урамда ла күпләп һатыу итәләр. Етештереүселәргә миллиондарса һум килем килтергән йүнәлештең ҡулланыусылар өсөн файҙаһы бармы?! Антистресс тип танылылыу яулаған тауарҙың тынысландырыу тәьҫире нимәлә?!Ябай подшипник һәм бер нисә таждан торған был уйынсыҡты ҡулланыусылар, әйтерһең дә, гипноздың ҡыҫҡаса сеансын үтә.
Телефон, гаджеттар ары торһон, яңы ҡоролма бар иғтибарҙы үҙенә йәлеп итә. Бармаҡтарҙа ғына түгел, маңлайҙа, тубыҡта, ғөмүмән, тигеҙ урында ул бер нисә минут бер туҡтауһыҙ әйләнә ала. Балалар һәм үҫмерҙәр бер береһе менән ярышып тигәндәй төрлө трюктар яһай.
Шуныһы ҡыҙыҡ. Бөгөн ажиотаж менән ҡулланылған спиннер 90-сы йылдарҙа уҡ барлыҡҡа килә. Американан Кетрин Хэттингер уны ауырыу ҡыҙы өсөн уйлап таба. Башта уйынсыҡ аутизм менән яфаланған һәм иғтибар кимәле аҙ булған балаларға терапия алымы итеп тәҡдим ителһә, хәҙер тауарҙы башлыса тынысландырыу сараһы булараҡ та рекламалайҙар. Йәнәһе лә яңы антистресс ҡоролма. Ысынында иһә был алдан уйланылған шәп пиар-компания ғына.
Бөгөн уйынсыҡтар донъяһы төрлө һәм мауыҡтырғыс. Пульт ярҙамында уларҙы йөрөтөргә, осорорға мөмкин. Ҡурсаҡтар үҙҙәре һөйләшә, бейей һәм ашай белә. Шулай ҙа балалар өсөн магазинда иң һатылған тауар - спиннерҙар. Сауҙа өлкәһендә эшләүселәр әйтеүенсә, уларҙы бөгөн тик ялҡауҙар ғына етештермәй.
Бәләкәй киосктарҙан алып аҙыҡ-түлек супермаркеттарына тиклем - барыһы ла ҙур һорау менән ҡулланылған тауарҙан килем алырға тырыша. Интернет аша тиҫтәләп төр спиннер һатыусылар ҙа бар.
Касса янында ҡуйылған уйынсыҡҡа һәр ваҡыт акцияларҙың ойошторолоуы ла - аудитория һанын күбәйтеүгә йүнәлтелгән.
Өфөләге ял парктарының береһендә спиннерҙар менән сауҙа итеүсе Мөнжиә Сәлимова иһә популяр уйынсыҡты СССР заманынандағы Дюймовочкаға оҡшаған,-ти. Спиннер артынан килеүселәргә иҫке ҡоролманы тәҡдим итеүҙәр генә бушҡа.
Башлыса Ҡытайҙа етештерелгән был тауарҙың сифатында шикләнеүселәр күп. Тиҙ әйләнеүсе ҡоролма балаларҙы йәрәхәтләй ҙә ала. Ата-әсәләр һәм уҡытыусылар һорауы буйынса Ҡулланыусылар хоҡуғын күҙәтеү федераль хеҙмәте идаралығы белгестәре ғалимдар менән берлектә спиннерҙарҙың балалар сәләмәтлегенә йоғонтоһон өйрәнәсәк. Кем белә, бәлки, киләсәктә уйынсыҡ ҡулланыуға рөхсәт ителмәгән тауарҙар исемлегенә инер?!
Хәүефләнер урын бар. Ни тиһәң дә, үҙҙалы, төрлө деталдәр ярҙамында спиннер уйлап сығарырға тырышыусылар ҙа етәрлек. Шуға балалар менән аңлатыу эшен алып барыу мөһим. Әммә белгестәр илдә был әйләнеүсе уйынсыҡҡа ҡарата ҡыҙыҡһыныу йыл аҙағына тиклем кәмейәсәк тип фаразлай. Яңы уҡыу йылының башланыуы ла балаларҙың иғтибарын, тәү сиратта, белем алыуға йүнәлтер тип көтөлә.


text:
Хәйер, уны белеүемә лә бик күп йылдар үткәндер. Тәү осрашҡанда ҡулындағы машина асҡысына иғтибар иткәйнем-итеүен, әммә үҙенең рулгә ултырыуына бер аҙ шикләнгәйнем. Бушҡа булған икән, Рәмилә Юлай ҡыҙы “ҡорос ат”ты ысынлап та йүгәнләгән булып сыҡты.
Реклама текстары менән танышам. “Ҡәҙерлем, улым (йәки ҡыҙым) өсөн рәхмәт”тәрҙе уҡып ҡыуанам – тыуым бар, тимәк! Башҡорт, татар йә башҡа милләт рухындағы яҙыуҙар менән биҙәлгән автомобилдәр әллә ни йыш осрап бармай. Уларҙы күргәндә лә сикһеҙ шатланам, әлбиттә, “бипелдәтмәй” үтеп китә алмайым. Был ҡысҡыртыуҙы, дөрөҫөн әйткәндә, үҙем дә аңлап бөтмәйем: әллә милләттәшем менән иҫәнләшеү ул, әллә ғорурлыҡ билдәһе.


text:
Фото:
2009 йылда Башҡортостанда мең кешегә 580 «квадрат» торлаҡ сафҡа индерелде
Фото:
Былтыр Башҡортостанда бер мең кешегә иҫәпләгәндә 580 квадрат метр дөйөм торлаҡ майҙаны сафҡа индерелде. Был күрһәткесте арттырып үтәгән биләмәләр ҙә бар. Беренсе урынды Өфө районы биләй. Бында бер мең кешегә иҫәпләгәндә 4946 квадрат метр торлаҡ майҙаны файҙаланыуға тапшырылған. Иглин һәм Стәрлетамаҡ райондарында бер меңдән ашыу квадрат метр сафҡа индерелгән.
2009 йылда Башҡортостанда дөйөм майҙаны 2 миллион 352 мең квадрат метр тәшкил иткән 24,6 мең фатир төҙөлгән. 2008 йылғы кимәл һаҡлап ҡалынған. Рәсәйҙең дүрт төбәгендә: Мәскәү өлкәһендә, Краснодар крайында, Мәскәүҙә һәм Санкт-Петербургта ғына Башҡортостандағыға ҡарағанда күберәк төҙөлә.
— Ыңғай үҫешкә шәхси төҙөлөштө тормошҡа ашырыу һөҙөмтәһендә өлгәшелде. Шәхси средстволар һәм банкыларҙың кредиттары иҫәбенә дөйөм майҙаны 1 миллион 933,6 мең квадрат метрлыҡ 17,6 мең шәхси торлаҡ йорт төҙөлгән. Был 2008 йылғы кимәлгә ҡарағанда 19,2 процентҡа күберәк. Дөйөм республика буйынса торлаҡты сафҡа индереүҙә шәхси торлаҡ йорттар өлөшө 82,2 процент тәшкил итә.


text:
Республика аграрийҙары тәүлек әйләнәһенә сәсеүгә күсә
Сәсеү кампанияһын агротехник сроктарҙа атҡарыу һәм уңайлы һауа шарттарын мөмкин тиклем нығыраҡ файҙаланыу өсөн республика игенселәренә тәүлек әйләнәһенә сменалы эшкә күсергә кәңәш ителде. БР Ауыл хужалығы министрлығының матбуғат хеҙмәтенән хәбәр итеүҙәренсә, әлеге ваҡытта яҙғы сәсеү өсөн уңайлы һауа шарттары урынлашҡан. Апрелдә 25-тән 65 миллиметрға тиклем яуым-төшөм күҙәтелгән, был нормаға ҡарата 105-235 процент тәшкил итә. Температура норманан 0,5 градусҡа юғарыраҡ булды. Май айы ла ямғырҙар менән ҡауындырҙы. Бер метрлыҡ тупраҡ ҡатламында дым запасы 100-168 мм нормала 114 — 165 мм тәшкил итә. Республиканың бөтә райондарында ла тиерлек тупраҡ сәсеүгә «өлгөрҙө».
Хәҙер һәр уңайлы сәғәтте файҙаланырға кәрәк. Бының өсөн сәсеү комплекстарының тәүлек әйләнәһенә эшләүен, яғыулыҡ-майлау материалдары, орлоҡ, ашламалар менән тотҡарлыҡһыҙ тәьмин итеүҙе ойоштороу, хеҙмәтсәндәрҙе йылы аш менән тәьмин итеү мөһим. БР Ауыл хужалығы министрлығы йәнә бер тапҡыр сәсеүҙә хәүефһеҙлек техникаһы ҡағиҙәләрен күҙәтеү кәрәклеген хәтергә төшөрә. Барлыҡ агротехник саралар ҙа сифатлы һәм ваҡытында башҡарылырға тейеш.
Аграрийҙар уңышына мул ямғырҙар ҙа булышлыҡ итәсәк. Башгидрометтың һауа торошона күҙәтеү яһауы буйынса 15 майҙан алып бөтә республикала көслө ямғырҙар көтөлә. Яуындар башланғансы сәсеп өлгөрөү мөһим.


text:
2016 йылдың беренсе кварталында төбәктә йәшәү минимумы 8691 һум тәшкил иткән Фото: Андрей Старостин
2016 йылдың беренсе кварталында төбәктә йәшәү минимумы 8691 һум тәшкил иткән
2016 йылдың беренсе кварталында төбәктә йәшәү минимумы 8691 һум тәшкил иткән Фото: Андрей Старостин
ӨФӨ, 2016 йыл, 13 май. /«Башинформ» мәғлүмәт агентлығы, Олеся Серёгина/.
Башҡортостан Хөкүмәте ҡарары менән 2016 йылдың беренсе кварталында халыҡтың йән башына йәшәү минимумы 8691 һум күләмендә билдәләнгән.
Эшкә һәләтле халыҡ өсөн ул – 9205, пенсионерҙарға – 7061, балаларға 8856 һум тәшкил иткән.
Йәшәү минимумы дәүмәле квартал һайын төбәктә ҡулланыу кәрзине һәм Башҡортостанстаттың аҙыҡ-түлеккә, башҡа тауарҙарға, хеҙмәттәргә ҡулланыу хаҡтары кимәле тураһындағы мәғлүмәттәре нигеҙендә билдәләнә.


text:
Бер-береңә кәрәк, терәк булып йәшәүгә ни етә
25 августа 2014 йыл | Яңылыҡтар
Был миҙал менән бар булмышы менән башҡаларға өлгө булған, оҙайлы йылдар йәшлек мөхәббәттәрен һыуытмай, тоғролоҡта, татыулыҡта, бер-береһенә кәрәк, терәк булып йәшәгән ғаилә парҙары бүләкләнә.
=Һайлау - 2014
25 августа 2014 йыл | Урындағы үҙидара
Байрамығыҙ менән!
25 августа 2014 йыл | Йәмғиәт
Ҡотлайым тиһәң әгәр..
25 августа 2014 йыл | Яңылыҡтар
2014 йылдың 10 февраленән "Табын" гәзитендә ҡотлау - иғландар хаҡына үҙгәрештәр индерелде.


text:
Демина-Качони йорто (Таганрог)
Демина-Качони йорто — төбәк әһәмиәтендәге мәҙәни мираҫ объекты. Ростов өлкәһе Таганрог ҡалаһындағы Грек урамы, 47-се һанлы йорт. Йорт ике ҡатлы исемен үҙенең билдәле хужалары Качони Маргарита (башҡа мәғлүмәттәр буйынса фамилияһы Качиони тип уҡыла)[1] һәм Демина Александра фамилияларынан алған.
Тарих[үҙгәртергә | вики-тексты үҙгәртергә]
Грек урамы, 47-се йорт Таганрогта 1860-сы йылдарҙа кирбес стилендә төҙөлгән. Маргарита Качони — йорттоң беренсе хужаһы. Ул Төрөк һуғышында һәләк булған Ҡара диңгеҙ флоты геройы Александр Ликургович Качониҙың тол ҡалған ҡатыны. Александр Ликургович — Ламброс Качониҙың ейәне. 1906 йылда был йортто дворян ҡатын Александр Васильевна Демина һатып алған, бер мәғлүмәт буйынса 1915 йылға тиклем, икенсеһе буйынса — 1925 йылға тиклем йорт хужаһы була. 1926 йылда был йортта Таганрогта йәшәгән поляктарға дөйөм белем биреү мәктәбе эшләй. 27 сентябрҙә биналағы мәктәптә дәрестәр башлана. 1992 йылда йорт архитектура ҡомартҡыһы тип таныла һәм мәҙәни мираҫ объекты булараҡ һаҡлана[2].
Тасуирлама[үҙгәртергә | вики-тексты үҙгәртергә]
Грек урамынан ҡарағанда ошо урамдағы 2 йорттоң күренеше асыла асыла. Уларҙың тәүгеһе — ике ҡатлы — тарих һәм мәҙәниәт ҡомартҡыһы тип танылған. Уның фасады үҫемлек орнаменты, сандриктар, филенкалар һәм йоҙаҡ таш менән биҙәүле. Икенсеһе — бер ҡатлы — ХIХ быуат уртаһындағы типик йорт булып тора. Уның фронтоны фигуралы, йорт сандриктар, рустовкалы көрәктәр һәм модильондар менән биҙәлгән[3].


text:
Ҡариҙел районы башлығы отставкаға китте
4 апрелдә Ҡариҙел районы Советы үҙенең ултырышында хакимиәт башлығы Илдар Мусиндың отставкаһын ҡабул итте. «Башкиравтодор» асыҡ акционерҙар йәмғиәтенә генераль директор булып эшкә күсеү сәбәпле, ул был вазифанан бушатылды.
Урындағы депутаттар район менән етәкселек итеү бурысын хакимиәт башлағының кадрҙар, социаль һәм хоҡуҡи мәсьәләләр буйынса беренсе урынбаҫары Илдар Ғарифуллинға йөкмәтте.
Район башлығы вазифаһын ул конкурс һөҙөмтәләре буйынса был вазифаға Совет менән тәғәйенләнгән кеше килгәнгә тиклем башҡарасаҡ.


text:
18 июндә Өфөлә Башҡортостандың иң яҡшы тауарҙары билдәләнәсәк
18 июндә Өфөлә, БР Ауыл хужалығы министрлығында, «Башҡортостандың иң яҡшы тауарҙары-2013» конкурсында еңеүселәр тәбрикләнәсәк.
Иҫегеҙгә төшөрәбеҙ, әлеге республика конкурсы «Рәсәйҙең 100 иң яҡшы тауары» федераль программаһының бер этабы булып тора. Иң яҡшы тауарҙарҙы һәм хеҙмәттәрҙе асыҡлау, уларҙы етештереүселәрҙең – сифат өлкәһендәге лидерҙарҙың тәжрибәһен йәйелдереү, һөҙөмтәле сифат менеджменты системаларын индереүгә булышлыҡ итеү бәйгенең төп маҡсаты булып тора.
Быйыл конкурста 102 предприятие ҡатнашты.
Тантаналы сарала шулай уҡ «Иң яҡшы сифат менеджменты системаһы» һәм «Сифат буйынса иң яҡшы менеджер» бәйгеләрендә еңеүселәр билдәләнәсәк.
Башлана – 15.00 сәғәттә.


text:
Республика Президенты «Башҡортостан» ҡошсолоҡ фабрикаһының мөмкинлектәрен баһаланыФото: Олег Яровиков
Республика Президенты «Башҡортостан» ҡошсолоҡ фабрикаһының мөмкинлектәрен баһаланы
Республика Президенты «Башҡортостан» ҡошсолоҡ фабрикаһының мөмкинлектәрен баһаланыФото: Олег Яровиков
Дүшәмбе, 5 августа, Өфө районы буйлап эш сәфәре барышында республика Президенты Рөстәм Хәмитов «Башҡортостан» ҡошсолоҡ фабрикаһында булды, йомортҡаны сорттарға айырыу буйынса донъялағы иң ҡеүәтле машинаны ҡараны.
Сорттарға айырыу машинаһының составында — биш линия. Ул 2013 йылдың майында файҙаланыуға тапшырылған. Тәүлегенә машина 1,4 миллион йомортҡаны сорттарға айыра ала. Ағымдағы йылдың аҙағында предприятие бәләкәйерәк шундай уҡ машинаны сафҡа индерергә планлаштыра.
Рөстәм Хәмитовҡа предприятиеның минераль ашламалар етештереү буйынса пландары тураһында һөйләнеләр.
«Башҡортостан» ҡошсолоҡ фабрикаһы Урал-Волга буйы агросәнәғәт төркөмө составына инә. Фабрика 1976 йылда төҙөлә башлаған, 1979 йылдың февралендә ул файҙаланыуға тапшырылған. Ҡошсолоҡ фабрикаһы эргәһендә Авдон ауылы төҙөлгән. Предприятие эшмәкәрлегенең төп йүнәлеше – йомортҡа етештереү. Көн һайын бында – 1,25 миллион дана, йылына 450 миллион дананан ашыу йомортҡа етештерелә. Продукцияның яңы төрҙәре үҙләштерелгән. Шулай уҡ бында йыл һайын ике мең тоннанан ашыу ҡош ите етештерелә.


text:
Күмертау 2017-2018 йылдарҙа вертолет етештереүгә заявкалар ҡабул итәФото: Мирон Доровских | Видео: Мирон Доровских
Күмертау 2017-2018 йылдарҙа вертолет етештереүгә заявкалар ҡабул итә
Күмертау 2017-2018 йылдарҙа вертолет етештереүгә заявкалар ҡабул итәФото: Мирон Доровских
ӨФӨ, 2016 йыл, 27 июнь. /«Башинформ» мәғлүмәт агентлығы, Артем Вәлиев/.
Күмертауҙа Ка-226 һәм Ка-32 вертолеттарын етештереү өсөн заявкалар йыялар, әле ағымдағы һәм киләһе йылға заказдар пакеты булдырыла. Күмертау башлығы Борис Беляев «Башинформ» мәғлүмәт агентлығына биргән интервьюһында ошо хаҡта белдерҙе.
«2017-2018 йылдар әҙер продукция етештереүҙе арттырыу йәһәтенән авиация заводын үҫтереүҙә һынылышлы буласаҡ, — тине Борис Беляев. — Бында һүҙ Күмертауҙа вертолеттар йыйыу тураһында бара. Эшҡыуарҙар һәм ҡаланы барлыҡҡа килтереүсе предприятиеларҙың экспортҡа эшләүе, продукцияның илдә генә түгел, бөтә донъяла һорау менән файҙаланыуы беҙҙең өсөн бик мөһим».
Күмертау мэры әйтеүенсә, ҡалала сит илдән, атап әйткәндә, Ҡытайҙан партнерҙар эҙләү менән әүҙем шөғөлләнәләр. Хатта интернеттағы инвестиция паспорты ҡытай теленә тәржемә ителгән, муниципаль чиновниктар иһә үҙҙәренә ҡытайса визит карточкалары әҙерләгән. Ике-өс йылдан ошо эштән файҙалы һөҙөмтә көтәләр.
Борис Беляев менән интервью «Детально» рубрикаһында баҫылған.


text:
БР Дәүләт Йыйылышы - Ҡоролтай ҡарамағындағы Йәштәрҙең йәмәғәт палатаһы ойошторолдо
Бөгөн БР Дәүләт Йыйылышы – Ҡоролтай ҡарамағындағы Йәштәрҙең йәмәғәт палатаһына үткәрелгән конкурстың өсөнсө этабы тамамланды һәм уның ҡалған ун биш ағзаһы билдәләнде. Хәбәр итеүебеҙсә, Йәштәрҙең йәмәғәт палатаһының БР Дәүләт Йыйылышы – Ҡоролтайы алдан раҫлаған ағзалары конкурстың икенсе этабына уңышлы үткән йәштәр һәм балалар йәмәғәт берләшмәләре вәкилдәре – 25 кандидат менән һөйләшеү үткәрҙе. Һөҙөмтәлә кандидаттар араһынан 15 кеше Йәштәрҙең йәмәғәт палатаһы ағзалары тип һайланды.
Тейешле күләмдә тауыш йыя алмаған ун кандидат Йәштәрҙең йәмәғәт палатаһының резервын тәшкил итәсәк һәм уның эшендә ҡатнашыу хоҡуғына эйә буласаҡ. Ун биш ағзаның береһе вәкәләтлеген ваҡытынан алда һалған осраҡта, улар палатаның төп составына һайлана ала.
Ун биш ағза исемлегенә Бөтә донья башҡорттар ҡоролтайының башҡарма комитеты Йәштәр советы, Ауыл йәштәре Рәсәй союзының Башҡортостан төбәк бүлексәләре, ”Берҙәм Рәсәй Йәш Гвардиясылары”, Башҡортостан Республикаһы йәштәр союзы, БР–ҙың “Азатлыҡ” татар йәштәре союзы, “Пласт” украин йәштәре союзы, “Башҡортостан пионерҙары”, “Башҡортостан Республикаһы йәш ғалимдар советы”, Башҡорт дәүләт аграр университеты студенттары һәм аспиранттары профсоюзы һәм башҡа ойошмалар вәкилдәре индерелде.


text:
“Китап” нәшриәтендә сираттағы “Аҡсарлаҡ” альманахы сыҡты
Зәйнәб Биишева исемендәге Башҡортостан «Китап» нәшриәтендә татар телендәге “Аҡсарлаҡ” альманахының сираттағы сығарылышы донъя күрҙе. Коллектив йыйынтыҡта 24 авторҙың әҫәрҙәре тупланған: шиғырҙар һәм йыр текстары, новеллалар, сатирик хикәйәләр, миниатюралар һәм башҡалар. Альманахты төҙөүсе — Дина Мырҙаҡаева.
Йыйынтыҡта татар телендә яҙған йәш авторҙарҙың ижады яҡшы бирелгән. Уларҙы илдә барған ваҡиғаларға битараф булмау, хәҙерге замандың ҡатмарлы социаль һәм әхлаҡи проблемаларын аңларға, уларҙы художестволы саралар менән сағылдырырға ынтылыу берләштерә.


text:
Фото:
БР йәштәр сәйәсәте һәм спорт министры үҙенең блогын асты
Фото:
БР йәштәр сәйәсәте һәм спорт министры Александр Никерин интернетта, «Йәнле журнал» битендә үҙенең блогын асты: http://anikerin.livejournal.com/.
Тәүге яҙмаһында ул былай тигән: «Блог булдырыу уйы күптән барлыҡҡа килгәйне, әммә нисектер һаман ҡул етмәне. Был ысынлап та шулай. Хәҙер үҙемдең көндәлегемде булдырыуға ваҡыт еткәндер, тип иҫәпләйем. Ә Башҡортостан Республикаһы Президентының блогы булыуы мине сәмләндерә генә. Йәштәр сәйәсәте министрлығына, етәксеһенә йәштәр менән тура бәйләнеш каналының булмауы бөтөнләй гөнаһ. Шулай итеп барығыҙҙы ла яңы мөмкинлектәр менән ҡотлайым».
Бындай диалог формаһының көнүҙәк булыуын һәм ҙур һорау менән файҙаланыуын билдәләү мөһим. Александр Никерин фекеренсә, «был блог – асыҡлыҡҡа һәм аралашыуға йәнә бер аҙым». Әйткәндәй, бер көн эсендә генә йәштәр ведомствоһы етәксеһенең блогы биттәрендә 700-гә яҡын комментарий ҡалдырылған.
Блогҡа инеүселәрҙе төбәктә спорт үҫеше, яңы спорт ҡоролмалары төҙөлөшө, йәштәрҙе эш менән тәьмин итеү, “фатир” мәсьәләһе, балалар тренерҙарының эш хаҡы һәм башҡа бихисап темалар ҡыҙыҡһындыра.
Бер һорау ҙа яуапһыҙ ҡалдырылмаясаҡ, тип ышандыра үҙенең блогында министр. «Һеҙҙең бар тәҡдимдәрегеҙ, тәнҡит, ярҙамығыҙ системаға һалынасаҡ һәм минең шәхси контролем аҫтында урындарға ( муниципалитеттарға һәм ойошмаларға) йүнәлтеләсәк».


text:
Рөстәм Хәмитов БР Дәүләт Йыйылышына йыллыҡ Мөрәжәғәтнамәһе менән сығыш яһаныФото: Андрей Старостин
Рөстәм Хәмитов БР Дәүләт Йыйылышына йыллыҡ Мөрәжәғәтнамәһе менән сығыш яһаны
Рөстәм Хәмитов БР Дәүләт Йыйылышына йыллыҡ Мөрәжәғәтнамәһе менән сығыш яһаныФото: Андрей Старостин
ӨФӨ, 2014 йыл, 30 октябрь. /«Башинформ» мәғлүмәт агентлығы, Ғәлиә Нәбиева/.
Башҡортостан Президенты Рөстәм Хәмитов БР Дәүләт Йыйылышы – Ҡоролтай депутаттары алдында йыллыҡ Мөрәжәғәтнамәһе менән сығыш яһаны. Республика парламентына үҙенең бишенсе мөрәжәғәтендә Рөстәм Хәмитов алдағы йылдарға һәм алыҫ перспективаға Башҡортостан үҫешенең төп йүнәлештәрен билдәләне. Рөстәм Хәмитов тәүге тапҡыр Мөрәжәғәтнамә менән 2011 йылдың 15 мартында сығыш яһай.
Кешеләрҙең йәшәү сифатын яҡшыртыу, илдең иҡтисади һәм социаль үҫешендә лидерҙарҙың береһе булған Башҡортостандың артабанғы үҫеше – бөтә республика Президенты мөрәжәғәттәренең төп фекере булды һәм шулай булып ҡала.
Сығышын башлап төбәк башлығы, республиканың ҡаҙанышы – ул бер нисә быуын хеҙмәткәрҙәренең тырышлыҡ һөҙөмтәһе, тип билдәләне.
— Эш кешеләре – иҡтисадтың төп этәргес көсө. Нәҡ уларҙың профессиональ әҙерлеге, компетенциялары, белемдәре һәм оҫталыҡтары иҡтисади һәм социаль именлектең тотороҡло нигеҙен булдыра, — тине Рөстәм Хәмитов.
Республика етәксеһе ябай кешеләрҙең йыш ҡына сәйәсәт ҡорбандары булып ҡалыуҙарын билдәләне. Миҫал сифатында Рөстәм Хәмитов, хаҡтарҙың кинәт артыуына, предприятиеларҙың ябылыуына, күмәк кешеләрҙең эшһеҙ ҡалыуына килтергән, уйлап еткерелмәгән баҙар үҙгәртеп ҡороуҙарын һәм иҡтисади көрсөктө атаны.
— Былар барыһы ла иң тәүҙә ябай кешеләрҙә сағылыш таба, уларҙы фәҡирлек сигенә этәрә — тине Башҡортостан Президенты.
Рөстәм Хәмитовтың фекере буйынса, 21 быуат башы — «илдең яңынан тупланыу, уның иҡтисади ҡеүәтен нығытыу, социаль сәйәсәтте үҫтереү ваҡыты».
— Бында Рәсәй Федерацияһы Президенты Владимир Путиндың айырым роле тураһында билдәләп үтергә кәрәк. Уның сәйәси ихтыяжы менән эҙмә-эҙлекле дәүләт стратегияһы нығытыла.
Республика башлығының БР Дәүләт Йыйылышына Мөрәжәғәтнамәһе БР Президентының рәсми сайтында баҫылған.